Doktor nauka ima manju platu od spremačice u ovoj državnoj firmi – RTVSANTOS\nDoktor nauka ima manju platu od spremačice u ovoj državnoj firmi\n“Vlada je tokom našeg štrajka govorila da je obrazovanje na prvom mestu i želimo da se to sada nekako pokaže u praksi”, rekla je predsednica USPRS Jasna Janković pred početak Svetosavskog protesta u organizaciji tog sindikata u Domu sindikata. Ona je dodala da prosvetari očekuju od nadležnih ministarstava da se ispuni sporazum iz aprila 2015. godine kojim je okončan štrajk prosvetara, a ključno je uvođenje platnih razreda kojim bi se novac ravnopravno podelio.\nOna je istakla da ministar prosvete Mladen Šarčević govori da su predstavnici USPRS-a u pravu i navodi da ih razume, ali da on ne odlučuje o stvarima koje su “goruće” i da se “nekakav” razgovor bez rezultata odvija samo kada najave štrajk. Sindikati su, dodaje, u prethodnom periodu radili na raspoređivanju tehnoloških viškova što je donelo uštede u sistemu, te su očekivali da će taj novac biti usmeren u poboljšanje materijalnog položaja prosvetara, a ne da bi se usmerilo u budžet.\nUkoliko se ne promeni odnos države i resornog ministarstva prema prosveti, ne reše stari i novi problemi, Jankovićeva kaže da će sledeći korak biti protesti, štrajkovi i izlazak na ulicu, ali da to ne zavisi od njih već od druge strane – “da li će imati sluha za probleme u prosveti”. U izradi šest prosvetnih zakona,sindikati nisu učestvovali, kaže ona i dodaje da će im verovatno nacrt zakona biti dostupan 24 do 36 sati pre javne rasprave kada ne može ništa da se uradi.\nPrevious Post: Saradnja TF “Mihajlo Pupin” i škole “Malac genijalac”\nNext Post: Ptičiji grip registrovan u Zrenjaninu


PS4 PES 2015 - KORIŠĆENO (GCB) | PS4 - KORIŠĆENO | GamesGuru - igrice i konzole, računari, tehnika\nPS4 PES 2015 - KORIŠĆENO (GCB)\nLajtmotiv je ovogodišnjeg PES-a je snažan osećaj zajedništva i imperativ timske igre.\nPro Evolution Soccer 2015 je redak dragulj među fudbalskim igrama. Obično su mečevi u ovakvim naslovima svetlosnim godinama daleko od onih koje gledamo na TV-u, ali ovde konačno možete uživati u Barceloninom cik-cak stilu igre, Ronaldovim brzim probojima kroz nemoćnu odbranu i beskrajnom taktiziranju italijanskih timova. PES 2015 je u potpunosti „skinuo“ onaj osećaj šoka kada nakon 80 minuta uspješne odbrane protiv Barcelone Messi zabije loptu u gol iz apsolutno nemoguće pozicije. Temeljan pristup kreiranju napada, hirurška transformacija iz odbrane u napad i strpljenje prilikom građenja akcija stvari su koje ćete morati da naučite ukoliko želite da budete uspešni u utakmicama. FIFA je trenutno orijentisana ka duel igri i isticanju fizičkih predispozicija pojedinačnih igrača, dok PES ide ka totalnom fudbalu gde je svaki fudbaler tek šraf velike mašinerije.\nVideo of chFGmgvPlS4\nPS4 F1 2015 - KORIŠĆENO (GC)\nOficijalna igra F1 2015 – Formula 1 šampionata sadrži aktuelnu sezonu, ali i onu iz 2014. godine kao bonus sadržaj. Na raspolaganju Vam stoje sledeći modovi Championship Season i izazovni Pro Season mod. Novi grafički endžin donosi potpuno novi next-gen iskustvo Formule pred televizore sa impresivnom grafikom i neverovatnim detaljima, a tu su i novi online modovi za trening i takmičenje.\nPS4 STAR WARS BATTLEFRONT - KORIŠĆEN\nPS4 FIFA 17 - KORIŠĆEN\nPS4 FIFA 16 - KORIŠĆENO (GC)\nNajnoviji fudbal na najnovijim konzolama! Što se tiče celokupne atmosfere, ukoliko više preferirate EA od Konamija ne morate da brinete, FIFA je još jednom opravdala očekivanja. Novi stadioni, fin izbor navijačkih pesama (skoro 1000 pesama), grafički sitni detalji koji daju posebnu čar ovoj igri, fudbal po suncu, kiši, snegu, samo su neke od stvari zbog koje volimo ovu igru. Potpuna grafika prikazana je za englesku Premier ligu, ali ove godine i za nemačku Bundesligu.Ultimate team mode se vratio na mesto zločina, tako da opet možete da sastavite svoj dream-team.


Roditelj | 19/11/2007\t| 0 Comments\nPelene u Srbiji skoro tri puta su skuplje nego u Nemačkoj, a vlast i dalje nema nameru da ukine PDV na bebi opremu i na taj način pomogne borbu protiv bele kuge. Isto pakovanje „pampersa” kod nas košta 1.158, u Švedskoj 580, a u Nemačkoj 400 dinara!\nKoordinator NVO „Bebac” Vladimir Ješić kaže za Press da je i ostala oprema za decu daleko jeftinija u zapadnim zemljama, koje imaju više standarde.\nIstraživanje Pressa pokazalo je da su pelene u Srbiji mnogo skuplje nego u inostranstvu! Ova najosnovnija potrepština za decu u Kanadi je jeftinija za 30 odsto, u Švedskoj za 50, a u Nemačkoj je jeftinija za čak 70 odsto nego u Srbiji!\nKoordinator „Bepca” Vladimir Ješić kaže za Press da bolja situacija u Srbiji nije ni sa hranom, odećom i obućom za decu, kao i sa ostalim stvarima poput kreveca, kolica…\n„BONI” podržava ukidanje PDV-a\nJedini srpski proizvođač pelena „Drenik ND” a. d., koji proizvodi pelene „boni”, slaže se s nevladinim organizacijama da bi trebalo ukinuti ili bar smanjiti porez na dečju opremu.\nGeneralni stav naše kompanije jeste da se ukine, eventualno smanji porez na dečju opremu. To bi uticalo na smanjenje cena pelena – rekla je Ksenija Jović, šef komercijalne službe u „Dreniku ND”.\nKašice, koje kod nas koštaju dva, na zapadu su jedan evro. Dohrana je kod nas „skočila” za deset evra – navodi Ješić. On dodaje da je Nacionalnom strategijom za podsticanje rađanja, na koju se pozivaju pojedini ministri, predviđeno ukidanje poreza na dodatnu vrednost na bebi opremu.\nNevladine organizacije su upravo zbog visokih cena pokrenule inicijativu za ukidanje PDV-a na dečju opremu, ali je predlog, uprkos podršci patrijarha Pavla, Skupština odbila.\nPredlog je ponovljen pod sloganom „Pa-pa PDV” i u Skupštinu sredinom oktobra predat sa 40.000 potpisa. Međutim, ministar finansija Mirko Cvetković, koji je i sam rekao da je neznalica po tom pitanju, uporno se protivi tome – rekao je Ješić.\nAngelina Radulović iz Udruženja „Roditelj” kaže za Press da je nedopustivo da u zemlji u kojoj svi pričaju o natalitetu i beloj kugi porez za stvari neophodne za decu bude isti kao porez na alkohol.\nPostoji tu i još jedna strana problema, koja nema veze sa PDV-om. Isti brend pelena u našoj zemlji i inostranstvu nije ni približno istog kvaliteta – objašnjava Radulovićeva.\nMinistar finansija Mirko Cvetković, s druge strane, ne odstupa ni milimetar od ucrtane strategije, a to je da PDV na bebi opremu neće biti ukinut. Naše mišljenje je da se pitanje nataliteta suviše pojednostavljuje i da mnogi pokušavaju da ga svedu na PDV, koji, na osnovu naše analize, nije najbolji instrument u tom pravcu.\nNa osnovu iskustava drugih zemalja smatramo da su potrebne i druge mere, a ne da se načelno smanjuje PDV na određenu opremu – rekao je Cvetković za Press.\nRoditeljski portal Bebac.com, inicijator kampanje pa-pa PDV, uputio je pismo premijeru Vojislavu Koštunici zbog toga što u predlogu budžeta Srbije nije predviđeno smanjenje PDV-a na bebi opremu i hranu.\nPremijeru Vlade Republike Srbije\nS toga nam ne preostaje ništa drugo osim da Vam se obratimo sa molbom za HITAN prijem na razgovor u najkraćem roku kako biste nam pomogli da pronažemo rešenje za problem koji muči 90% porodica u Srbiji.\n15:53 19.11.2007. / Izvor: Press\n« SAOPŠTENJE povodom Dana zabrane zlostavljanja dece i Međunarodnog dana deteta\nEsejistima simbolične nagrade »


Francuska istraga: Arafat nije otrovan\nPalestinci nose sveće i poster sa likom Jasera Arafata\nU izveštaju, čiji je sadržaj juče “procurio” u javnost, navodi se da najnovija otkrića francuskog tima pokazuju da je Jaser Arafat umro od “opšte infekcije.”\nUdovica Jasera Arafata saopštila je da su francuski naučnici, posle iscrpne istrage uzroka smrti bivšeg palestinskog lidera, isključili mogućnost da je Arafat otrovan radioaktivnim polonijumom. Više detalja u izveštaju Majka Ričmana.\nU izveštaju, čiji je sadržaj juče “procurio” u javnost, navodi se da najnovija otkrića francuskog tima pokazuju da je Jaser Arafat umro od “opšte infekcije.” Taj izveštaj je suprotan nalazima švajcarskih naučnika da je, analizom Arafatovih posmrtnih ostataka, otkrivena “neočekivano visoka aktivnost” polonijuma, i da palestinski lider verovatno nije umro prirodnom smrću.\nNjegova udovica, Suha Arafat, izjavila je da je “duboko potrešena” zbog kontradiktornih zaključaka, ali nikoga nije okrivila za Arafatovu smrt.\nJaser Arafat umro je u Parizu 2004. u 76. godini, nakon što je posvetio život borbi protiv Izraela u ime palestinske nezavisnosti. Kritičari su ga optuživali da je organizovao brojne terorisitčke napade na jevrejsku državu.\nNa ovom arhivskom snimku vidimo ga u Bejrutu 1982., pošto je Izrael izvršio invaziju na Liban reagujući na prekogranične napade.\n"Ovo je deo našeg dugog marša ka nezavisnosti, ka prestonici naše države Palestine – Jerusalimu.”\n2001. godine, posle talasa samoubilačkih napada, Izrael je Arafata praktično držao u kućnom pritvoru u njegovom sedištu na Zapadnoj obali. Arafat je osudio izraelsku opsadu njegovog štaba:\n"Apelujem na medjunarodnu zajednicu, na svet, da zaustavi agresiju protiv našeg naroda, ovu danonoćnu vojnu eskalaciju, ovo ubijanje.”\nKada mu se zdravlje pogoršalo, Izrael je dozvolio da Arafat bude prebačen u francusku vojnu bolnicu u Parizu u oktobru 2004., gde je preminuo mesec dana kasnije. Naučnici su pokušali da utvrde uzrok smrti Arafata i da li je polonijum imao ulogu u tome. Palestinski zvaničnici tvrde da je on ubijen, a neki optužuju Izrael. Medjutim, jevrejska država sve vreme odbacuje te optužbe.\nIzrael je juče saopštio da nije iznenadjen izveštajem o nalazima francuskih naučnika.\nPalestinci sumnjiče Izrael za trovanje Arafata


Dvodnevni sajam “Renekspo” predstavlja najznačajnije mjesto poslovnog okupljanja investitora, domaćih i inostranih stručnjaka u oblasti obnovljive energije, energetske efikasnosti, upravljanja vodama, ekologije i ekonomije.\nOvaj sajamsko-konferencijski događaj omogućiće učesnicima modernu i efikasnu promociju, kao i brojne susrete, razmjenu znanja i iskustava.\nSavjetnik ministra spoljne trgovine i ekonomskih odnosa BiH Admir Softić istakao je da ovaj sajam pruža priliku za uspostavljanje poslovnih kontakata između privrednika, stručnjaka i donosilaca odluka.\n“Samim tim doprinosi i razmjeni znanja i iskustava, te pomaže aktivnom dijalogu i poslovnim aktivnostima u raznim oblastima održivog razvoja”, naglasio je Softić u uvodnom obraćanju.\nOn je dodao da su teme ovogodišnjeg “Renekspo BiH” korištenje obnovljivih izvora energije, energetska efikasnost i upravljanje vodama veoma značajne za BiH i s razlogom im se posvećuje sve više pažnje.\nDirektor Agencije za unapređenje stranih investicija u BiH /FIPA/ Gordan Milinić naglasio je da će na panel-diskusijama i okruglim stolovima biti predstavljeni aktuelni investicioni projekti, razmatrana ograničenja i izazovi njihove primjene, te ponuđena rješenja i poslovni modeli uspješnih primjera iz evropske prakse.\nSvečano otvaranje sajma obilježila je promocija energetske strategije i panel “Ulaganje u zelenu energiju BiH”.\nU okviru prvog dana konferencije učesnici su prisustvovali prezentaciji predstavnika iz Ministarstva poljoprivrede, šumarstva i vodoprivrede Republike Srpke, “Elektroprivrede BiH” i drugih.\nZa sutra su najavljene konferencije “Održivo upravljanje vodama u BiH”, “Energija iz bio-mase u BiH”, kao i radionica “Efikasnost vodne infrastrukture”.\nNjemačka grupacija “Reko grupa”, koja je organizator sajam, omogućila je besplatan pristup posjetiocima, uz obaveznu registarciju koja se može obaviti i na samom ulasku na Sajam u hotelu “Hils”. Srna\nTagovi: Admir Softićgordan milinicRenekspo BiHsajam energetike vode i životne sredine\nElektroprivrede u FBiH najavile ulaganja u više projekata


Šef kineske diplomatije uskoro u poseti Srbiji – Krstarica\nTanjug 26. oktobra 2021. 23:55\nPEKING – Kineski državni savetnik i ministar spoljnih poslova Vang Ji će, kako je saopštilo ministarstvo spoljnih poslova Kine, od danas do petka posetiti više evropskih zemalja uključujući Srbiju.\nKako je precizirao portparol Ministarstva spoljnih poslova Kine Vang Venbin, šef kineske diplomatije će od 27. do 29. oktobra posetiti Grcku, Srbiju, Albaniju i Italiju.\nOn je rekao da su Grčka, Srbija, Albanija i Italija važni partneri Kine u Evropi i da Kina ima duboko tradicionalno prijateljstvo sa četiri zemlje, blisku saradnju u različitim oblastima i plodnu saradnju u zajedničkoj izgradnji „Pojasa i puta“.\nPoseta državnog savetnika i ministra spoljnih poslova Vang Jia u potpunosti pokazuje pozitivnu volju Kine da konsoliduje bilateralno prijateljstvo sa četiri zemlje, te da produbi saradnju izmedu Kine i zemalja Centralne i Istocne Evrope, kao i da promoviše zdrav i stabilan razvoj odnosa izmedu Kine i EU, prenosi Međunarodni kineski radio.\n„Kina je voljna da saraduje sa četiri zemlje na promovisanju kontinuiranog unapređenja bilateralnih odnosa, pružanju većeg podsticaja saradnji Kine i zemalja Centralne i Istocne Evrope i razvoju odnosa Kine i EU i ubrizgavanju pozitivne energije u odbranu multilateralizma i međunarodne pravičnosti i pravde“, naglasio je kineski portparol.


Studenti Mašinskog fakulteta Univerziteta u Tuzli u vrlo kratkom vremenskom roku su plemenitu ideju pretočili u djelo. Nakon nabavke repromaterijala u Sarajevu i preuzimanja 3D printera za PLA materijal u Mostaru, u ponedjeljak uvečer su uspješno izradili prototip zaštitne maske za medicinsko osoblje, javlja Anadolu Agency (AA).\nTuzla, BiH – 24. mart 2020: Studenti Mašinskog fakulteta Univerziteta u Tuzli u vrlo kratkom vremenskom roku su plemenitu ideju pretočili u djelo. Nakon nabavke repromaterijala u Sarajevu i preuzimanja 3D printera za PLA materijal u Mostaru, u ponedjeljak uvečer su uspješno izradili prototip zaštitne maske za medicinsko osoblje. ( Vedran Bošnjak – Anadolu Agency )\nVeliki podršku u plemenitom zadatku studenti Mašinskog fakulteta dobili su od rektorice Univerziteta u Tuzli prof.dr Nermine Hadžigrahić i ministrice obrazovanja i nauke Fahrete Delibajrić – Brašnjić. U međuvremenu su njihov entuzijazam prepoznali privrednici iz Tuzle i Gračanice i postoji mogućnost da se krene sa masovnijom prizvodnjom zaštitnih maski za medicinsko osoblje.\nLIFE: Italija: Još 662 osobe umrle od posljedica zaraze korona virusom\nMandić: U FBiH 400 testiranih pacijenata, 45 pozitivnih [video]


Vesti iz BCBP, Integrisanje Zapadnog Balkana: Izgradnja Evrope budućnosti\nVaša lokacija / Beogradski centar za bezbednosnu politiku / Aktivnosti / Vesti iz BCBP / Integrisanje Zapadnog Balkana: Izgradnja Evrope ... /\nIntegrisanje Zapadnog Balkana: Izgradnja Evrope budućnosti\nU svetlu trenutne rasprave o budućnosti proširenja EU, Beogradski centar za bezbednosnu politiku (BCBP) zajedno sa drugim tink-tenkovima i organizacijama civilnog društva iz Srbije specijalizovanim za evropske integracije pripremio je skup preporuka o tome kako efikasno poboljšati okvir za proširenje EU.\nPreporuke su usmerene na poboljšanje efikasnosti procesa EU integracija zemalja Zapadnog Balkana i ponovno potvrđivanje održive i opipljive evropske perspektive u regionu. Zasnovane su na iskustvu u praćenju, analiziranju i učešću u procesu pristupanja Srbije i drugih zemalja Zapadnog Balkana EU.\nU dokumentu se ističe da je jasno da EU neće biti kompletna, niti u potpunosti integrisana, otporna i prosperitetna bez zemalja Zapadnog Balkana. Suočavamo se sa istovetnim izazovima i naša je zajednička odgovornost da pronađemo zajednička rešenja. Ekološki, klimatski, energetski, migracioni, bezbednosni, digitalni (veštačka inteligencija) i geopolitički izazovi od zajedničkog su interesa i Zapadnog Balkana i EU. Oni su neraskidivo povezani i nerazdvojno isprepletani. Potpuna integracija Zapadnog Balkana u EU donosi efektnija i efikasnija rešenja za ove izazove i sigurniju i predvidljiviju budućnost za sve.\nPolitika integracije zemalja Zapadnog Balkana u EU nalazi se na raskrsnici. Uprkos obećanjima država članica EU na Samitu u Solunu 2003. da sve zemlje Zapadnog Balkana imaju perspektivu članstva u EU, samo Hrvatska je uspela da pristupi Uniji 2013. godine. Komunikacija Evropske komisije o Zapadnom Balkanu („Strategija za Zapadni Balkan“) iz 2018. godine još jednom je ohrabrila zemlje Zapadnog Balkana i pružila im potencijalni scenario za pristupanje EU, ali se ispostavilo da je ta perspektiva nerealna. Odluka Evropskog saveta u oktobru 2019. godine da ne otvori pregovore o pristupanju s Albanijom i Severnom Makedonijom umanjila je kredibilitet EU, potkopala je poverenje i stavila celu perspektivu integracije na čekanje.\nSadašnji zastoj u procesu pristupanja EU manje ima veze sa okvirom proširenja, a više sa nedostatkom političke volje vlada u regionu i država članica EU. Međutim, nedostatak konsenzusa o otvaranju pregovora s Albanijom i Severnom Makedonijom i posledična rasprava o mehanizmu proširenja pružaju jedinstvenu priliku za procenu ovog procesa i davanje predloga za njegovo poboljšanje. Kriza stvara mogućnosti za promene, a bila bi šteta trošiti „dobru krizu“ poput ove, a da se temeljno ne poboljša proces EU integracija Zapadnog Balkana, naglašavaju tink-tenkovi i organizacije civilnog društva koje potpisuju ove preporuke.\nOčekuje se da će Evropska komisija predstaviti sopstveni predlog za reformu procesa početkom 2020. godine, o kojem će države članice raspravljati i usvojiti ga u narednim mesecima. Stoga, ima vremena da zemlje Zapadnog Balkana doprinesu ovoj debati i ponude predloge i ideje koje bi značajno poboljšale proces.\nNije u potpunosti jasno da li će se očekivana reforma odnositi i na zemlje koje su već u procesu pregovora o pristupanju EU, odnosno na Crnu Goru i Srbiju. Imajući u vidu da je nedostatak implementacije ključnih reformi u ove dve države možda najbolji argument za neadekvatnost postojećeg mehanizma pristupanja, predlozi se odnose na sve zemlje Zapadnog Balkana.\nPročitajte preporuke u celini\nOve preporuke podnose:\nBeogradski fond za političku izuzetnost (BFPE)\nCentar savremene politike (CSP)\nCentar za međunarodne i bezbednosne poslove (ISAC)\nEvropski pokret u Srbiji (EPuS)\nPreporuke za Evropsku uniju\nAdobe PDF (0.15MB)| Broj preuzimanja: 132\nPovezane teme:eu, Zapadni Balkan, Srbija i EU


Ekonomska nesigurnost prouzrokovala pad poverenja\nDruštvene mreže, mesindžere i eksterne cloud servise najčešće koriste zaposleni ali ih često zloupotrebljavaju sajber prevaranti\nNajnovije knjige – digitalno i bezbedno!\nSedam odsto zaposlenih žena ostalo bez posla tokom pandemije koronavirusa\n“Znanjem do posla” nacionalni prvak u karijernom vođenju i savetovanju\nCovid-19 otvorio vrata kancelarije budućnosti\nEIB i Erste Banka potpisale kreditnu liniju od 30 miliona evra za brzi oporavak malih, srednjih i srednje kapitalizovanih preduzeća u Srbiji\nPreispitivanje umesto ponovnog starta: pametne kompanije predstavljaju budućnost posle pandemije\nKako srpska jabuka dospe sveža na drugi kraj sveta\nVladimir Stančić na mestu APC konsultanta za Evropu kompanije Ingram Micro\nPribližite se akciji uz Canon PowerShot ZOOM\nYou are at:Home»Vesti»Ekonomska nesigurnost prouzrokovala pad poverenja\nBy Vesna Kovačević on\t 16/10/2015 Vesti\nIzazovi kao što su strah od izlaska Grčke iz evrozone, eskalacija izbegličke krize i razočaravajući podaci o kineskom rastu narušili su poverenje ispitanika, pokazuje poslednje Deloitte-ovo istraživanje Analiza poverenja privatnih investicionih fondova u centralnoj Evropi. Ipak, ključno je da ispitanici ostaju istrajni u sklapanju poslova.\nEkonomska i politička klima u Evropi dovele su do pada indeksa – trećina ispitanika očekuje pogoršanje uslova što je u suprotnosti sa rezultatima majskog istraživanja, kada je skoro isti procenat ispitanika očekivao poboljšanje. Uprkos tome, ispitanici insistiraju na sklapanju novih poslova, a 50% njih namerava više da kupuje nego da prodaje u narednim mesecima – što je skoro duplo više nego u prošlom istraživanju. „Tržište privatnih investicionih fondova u centralnoj Evropi ima već dve decenije iskustva. Sa ovim iskustvom privatni investicioni fondovi su sposobni da uoče i investicione prilike koje nudi tržište u krizi“, komentariše Darko Stanisavić, partner u Deloitteu.\nMoguće je da je poverenje odraz očekivanja veće likvidnosti, 53 % stručnjaka u narednim mesecima očekuje veću dostupnost finansijskih sredstava, što je sada najveći procenat od 2006. godine. „Ova vest je ohrabrujuća i znatan porast u odnosu na 33% ispitanika koji su se tako izjasnili u poslednjem istraživanju. Finansijska sredstva su zaista dostupna uspešnim firmama, a vrste instrumenata finansiranja su sve sofisticiraniji, bilo da je reč o onima koje nude banke ili onima koji su dostupni putem fondova“, kaže Stanisavić.\nOptimizam se vraća kad je reč o “start-up” sceni – desetina ispitanika očekuje da“start-up-ovi” budu najkonkurentnija sredstva. „To je najveći procenat koji je ikad zabeležen u našoj anketi. Centralna Evropa ima više primera prvoklasnih „start-up-ova“, od kojih su mnogi pod okriljem privatnih investicionih fondova, došli do vodećih pozicija u svetu. Radujemo se saradnji sa takvim firmama u budućnosti“, dodaje Stanisavić.


Izvor: Sportske.net, 23.Sep.2020, 20:04\nPartizan će u četvrtak gostovati ekipi Šarlroa u trećem kolu kvalifikacija za Ligu Evropa.\n"Očekuje nas teška utakmica. Znamo njihove kvalitete, znamo i svoje. Da li u 90 ili 120 minuta, čeka nas borba i mi smo spremni", rekao je Marković na konferenciji za >> Pročitaj celu vest na sajtu Sportske.net << novinare u Belgiji.\nMarković je naveo da očekuje drugačiju utakmicu od prethodnih koje je Partizan igrao.\n"U svaku utakmicu ulazimo isto, da damo gol i pobedimo. Ova će biti malo drugačija. Oni su spremni, hoće da igraju. Videćemo... Mislim da će biti drugačije nego u ostalim utakmicama", kazao je Marković.\nOn je ranije igrao u Belgiji, za ekipu Anderlehta, u kojoj je 2018. bio na pozajmici iz Liverpula.\n"Ostali su mi u lepom sećanju. I dan danas se čujem sa pojedinim igračima, pratim šta se dešava u belgijskom fudbalu. Drago mi je zbog toga što sam se vratio ovde, pratim ekipu Šarlroa i znam šta mogu da očekujem", naveo je Marković.\nUtakmica Šarlroa - Partizan će se igrati sutra od 19.00.


TotalCar.rs » Volkswagen nagrade za najbolje maloprodajne kadrove\nPod motom „Jedan brend, jedan tim, jedan izazov“, finale ovogodišnjeg Volkswagen svetskog šampionata u kvalifikaciji maloprodaje je održano u Volfsburgu. Christian Klingler, član upravnog odbora VW Grupe i brenda Volkswagen Putnička vozila, uručio je nagrade pobednicima.\nOko 300 učesnika iz ukupno 80 zemalja je učestvovalo u finalu. U kategoriji zemalja, tim iz Austrije je bio prvi, ispred Danske i Belorusije. Berhard Rudolf iz Austrije je pobedio u kategoriji prodavaca. Pobednik među servisnim savetnicima je Martin Kadner iz Republike Češke, dok je Kosuke Endo iz Japana pobedio kao tehničar ekspert. Među savetnicima za delove, Oliver Bayer iz Nemačke je postao novi šampion.\n„Mi u Volkswagenu činimo sve kako bismo inspirisali naše kupce u celom svetu – sa fascinantnim automobilima i izuzetnim servisom, jer zadovoljni kupci čine ključni razlog zbog koga Volkswagen treba da postane broj jedan brend u pogledu volumena do 2018. godine. Ovo je peti put da Volkswagen organizuje međunarodno takmičenje za zaposlene svojih partnera. Cilj ovog takmičenja je da se kontinuirano unapredi prodaja i kvalitet servisa na svim tržištima i da se time dodatno unapredi zadovoljstvo kupaca sa Volkswagen brendom.\nOve godine je prvi put uručena nagrada za najbolji tim zemlje. Nova kategorija je kreirana kako bi dodatno ojačala mrežu u oblasti prodaje i postprodaje kod Volkswagen partnera. Pored svetskih pobednika u četiri različita polja, ove godine nagrade su još jednom dodeljene najboljim zaposlenima iz četiri različite regije sveta. Ipak još jedan važan aspekt ovog šampionata je da se utvrdi trenutni nivo znanja kod Volkswagen dilera i servisnih organizacija u zemljama učesnicama. Pomoću ovih informacija obuke specifične za svaku zemlju se zatim mogu osmisliti i implementirati. Svetski šampionat ima ključnu ulogu u ciljanom unapređenju na nivou obuka među zaposlenima u Volkswagen prodaji i servisu u celom svetu.\nNIS: Niže cene goriva u maloprodaji


Nemački privredni rast usporava u četvrtom kvartalu - Biznis.rs\n25.10.2021 17:49 Autor: Redakcija Biznis.rs 0\nNemački privredni rast verovatno će naglo usporiti u četvrtom kvartalu 2021. godine, jer industrija i dalje trpi probleme sa snabdevanjem, a splašnjava i potražnja...\nNemački privredni rast verovatno će naglo usporiti u četvrtom kvartalu 2021. godine, jer industrija i dalje trpi probleme sa snabdevanjem, a splašnjava i potražnja za uslugama, objavila je danas Bundesbanka u redovnom mesečnom izveštaju.\nNajveća evropska ekonomija je doživela procvat tokom leta, ali neočekivana uska grla u lancu snabdevanja sada koče njen ogromni sektor proizvodnje automobila, dok rast troškova energije i uporna pandemija korona virusa prete da ugroze potrošačko raspoloženje, kažu ekonomisti.\nKako navode iz Bundesbanke, rast će verovatno znatno usporiti u tekućem tromesečju. Oni dodaju da će celogodišnji rast sada verovatno biti značajno ispod njihovih predviđanja iz juna od 3,7 odsto, prenosi Tanjug, pozivajući se na Reuters.\nCentralna banka Nemačke smatra da će snažan zamajac u uslužnom sektoru verovatno prilično posustati, te da će proizvodna industrija i dalje biti na mukama zbog problema sa snabdevanjem.\nAuto-industrija je teško pogođena zbog nestašice poluprovodnika, a ekonomisti predviđaju da bi taj problem mogao da potraje i sledeće godine, što će se odraziti na ekonomski rast u predstojećim mesecima.\nPo svemu sudeći, problemi u celini uzrokovani su ponudom, budući da su industrijske porudžbine ostale zdrave, što je dovelo do ekstremno visoke razlike između potražnje i proizvodnje, napominje Bundesbanka.\nIndustrija usluga će takođe biti pod pritiskom jer će neke mere vezane za pandemiju ostati na snazi, s obzirom na to da stopa Covid-19 infekcija nastavlja da se penje ka ranijim visokim nivoima, zbog kojih su svojevremeno uvedene mere ograničenja.\nBundesbanka je ponovila svoja ranija upozorenja da će problemi u snabdevanju, zajedno sa rastom cena energije i prestankom važenja mere smanjenja PDV, nastaviti da podstiču uspon potrošačkih cena.\nKako se navodi u saopštenju banke, stopa inflacije će za sada verovatno nastaviti da raste, pre nego što krene da postepeno opada u narednoj godini.\nNEMAČKA NEMAČKA EKONOMIJA PDV PRIVREDNI RAST U FOKUSU\nU četvrtom kvartalu prošle godine sporiji rast ekonomija zemalja EU


Kardinal organizator kradje – Nadlanu.com\nKardinal organizator kradje\nObjavljeno 28. maja 2012. / 11:05:08\nRIM, 28. maja 2012. (Beta-AFP) – Jedan kardinal je medju organizatorima akcije koja je rezultirala kradjom poverljivih dokumenata iz Vatikana, a sobar pape Benedikta XVI, Paolo Gabrijele, samo je izvršitelj, pišu u ponedeljak italijanski mediji.\nVatikanska policija uhapsila je 25. maja Paola Gabrijelea, a u njegovom stanu pronadjena su poverljiva dokumenta, mesec dana pošto je formirana komisija kako bi se rasvetlilo ko stoji iza kradje dokumanata iz Vatikana i ko ih je dostavljao medijima.\nPre osam dana u Italiji je objavljena knjiga sa velikim brojem poverljivih dokumenata, koja izmedju ostalog otkrivaju finansijsku situaciju Vatikana, ali i detalje vezane za razne skandale, medju kojima su i oni vezani za pedofiliju u okviru Svete stolice.\nKako navodi agencija Frans pres, ta dokumanta ne sadrže ništa previše iznenadjujuće, ali svedoče o veoma lošim odnosima kardinala i vatikanskih vlasti.\nJedan predstavnik Vatikana, koji nije želeo da mu se objavi ime, za italijanski dnevni list La Republika je ocenio da je cilj kradje dokumenata razotkrivanje korupcije u Rimokatoličkoj crkvi.\n“Mozak akcije su kardinali… a onda su tu sekretari i sitne ribe”, kaže on, i dodaje da ima onih koji su protvnici vatikanskog državnog sekretara, kardinala Tarcisija Bertonea, i oni koji misle da je Benedikt XVI preslab da bi bio na čelu Rimokatoličke crkve.\nFešta Srba u Sent Galenu (VIDEO)\nSvemirske kapsule i sateliti blokirani u Kazahstanu


Agenda i uputstva za državni nivo Međunarodnog takmičenja iz informatičke i računarske pismenosti – ,,Dabar“ za školsku 2016/2017. godinu\n12. februar 2017., O Dabru\nPoštovane kolege koordinatori i mentori,\nDržavni nivo Međunarodnog takmičenja iz računarske i informatičke pismenosti ,,Dabar“ za školsku 2016/2017. godinu realizovaće se 18. februara 2017. godine u sledećim centrima:\nOkupljanje svih učenika i mentora\nRaspoređivanje učenika (učenicima će na licu mesta biti saopšten raspored po kome će se takmičiti; takmičenje će se realizovati u 2 grupe)\n15,00 Završetak takmičenja\nZa vreme takmičenja održaće se predavanja i radionice za nastavnike/profesore:* Beograd\n* bubblebee.rs – portal za učenje i vežbanje programiranja\n* okrugli sto – promene u nastavi informatike (okrugli sto i radionica na temu Analiza plana, programa i metodičkog pristupa u realizaciji nastave informatike od 5. do 8. razreda i njihov uticaj na dalje informatičko obrazovanje učenika)\n* Lego roboti\nVažne informacije: Takmičenje se realizuje za četiri kategorije: Dabarčić (5. i 6. razred osnovne škole), Mladi Dabar (7. i 8. razred osnovne škole), Dabar (1. i 2. godina srednje škole) i Stariji Dabar (3. i 4. godina srednje škole).\nUčenicima koji su se zahvaljujući ostvarenim rezultatima, na prethodnom nivu takmičenja plasirali na državni nivo, biće dodeljena Bronzana odličja.\nPrateće aktivnosti za učenike i mentore biće organizovane prema dogovoru sa domaćinima takmičenja u svakom od pojedinačnih centara. Uputstva za takmičare:\nObaveza učenika je da ponese đačku knjižicu sa slikom radi potvrde identiteta. o Učenici smeju da koriste samo papir i olovku.\nZa svakog učenika biće spremno radno mesto sa naznačenim imenom i prezimenom učenika, imenom i prezimenom mentora, školom iz koje učenik dolazi i kodom za pristup sistemu takmičenja (svi učenici dobijaju svoje jedinstvene kodove za pristup).\nZadaci su bodovani po težinama, netačni odgovodi donose negativne bodove, a odgovori na koje učenici ne odgovore se ne vrednuju.\nRezultati Državnog takmičenja i konačne rang liste biće objavljene na zvaničnom sajtu, tri dana po završetku takmičenja. Ukoliko više učenika bude imalo isti broj bodova, rangiranje će se izvršiti na osnovu vremena za koje je učenik odradio test, a ukoliko je isto i vreme rada na testu bolje plasirani biće učenik sa boljim rezultatom na školskom takmičenju.\nSrebrna i zlatna odličja, kao i specijalne nagrade najuspešnijim učenicima udruženje IT- UPS poslaće na adrese škola navedene u podacima mentora nagrađenih učenika.


Održana 91. sjednica Vijeća ministara BiH: Za drugu fazu digitalizacije 1,4 miliona KM - Klix.ba\nBiH Održana 91. sjednica Vijeća ministara BiH: Za drugu fazu digitalizacije 1,4 miliona KM\n8.2.2017. u 14:34\nVijeće ministara BiH utvrdilo je Prijedlog sporazuma između Vijeća ministara Bosne i Hercegovine i Kabineta ministara Ukrajine o saradnji u oblasti turizma, kojim se unapređuju bilateralne veze u ovoj oblasti.\nU skladu s ovim sporazumom dvije države će podsticati bilateralne turističke razmjene, promovirati saradnju i uspostavu direktnih veza između turističkih organa, vlasti, operatera te će na recipročnoj osnovi omogućiti pojednostavljivanje proceduralnih i dokumentarnih formalnosti u oblasti turističkog prometa.\nMinistarstvo vanjske trgovine i ekonomskih odnosa BiH i Ministarstvo infrastrukture Ukrajine nadležne su institucije za implementaciju ovog sporazuma, a radi praćenja provođenja ovog sporazuma bit će uspostavljena zajednička radna grupa.\nPrijedlog sporazuma bit će dostavljen Predsjedništvu BiH u daljnju proceduru, a za bh. potpisnika predložen je ministar vanjske trgovine i ekonomskih odnosa.\nVijeće ministara BiH usvojilo je Informaciju Ministarstva komunikacija i prometa u vezi s primjenom Pravilnika o uvjetima za izdavanje licenci i kvalifikacijskih kartica vozača.\nRok za okončanje postupka izdavanja licenci Ministarstva komunikacija i prometa BiH prolongiran je do stupanja na snagu Zakona o izmjenama i dopunama Zakona o međunarodnom i međuentitetskom cestovnom prijevozu, a najduže do 30. aprila 2017. godine. Do tada ostaju na snazi entitetske licence za obavljanje međunarodnog prijevoza putnika i roba.\nMinistarstvo komunikacija i prometa će odmah pristupiti izradi novog pravilnika u ovoj oblasti.\nVijeće ministara BiH, na prijedlog Ministarstva finansija i trezora, donijelo je Odluku o pokretanju postupka zajedničke prodaje objekata diplomatske i konzularne imovine bivše SFRJ za koju ne postoji zainteresiranost nijedne države nasljednice bivše SFRJ.\nPrihvaćena je zajednička prodaja objekata bivše SFRJ, i to: Stalne misije pri UN-u i Rezidencije stalnog predstavnika SFRJ pri UN-u u Njujorku; Ambasade u Bonu, te ambasada i pratećih rezidencija u Tokiju i Bernu.\nZajednička prodaja ovih objekata dogovorena je na sastanku Zajedničkog odbora za raspodjelu diplomatske i konzularne imovine bivše SFRJ održanom u Skoplju 4. - 5. aprila 2016. godine.\nSredstva dobijena prodajom ovih objekata raspodijelit će se u skladu s postotcima za svaku državu nasljednicu utvrđenim Aneksom B Sporazuma o pitanjima sukcesije, a BiH pripada l5 posto.\nVijeće ministara BiH usvojilo je Informaciju Ministarstva za ljudska prava i izbjeglice o utrošku grant sredstava za realizaciju Revidiranog akcionog plana Bosne i Hercegovine za rješavanje problema Roma u oblastima zapošljavanja, stambenog zbrinjavanja i zdravstvene zaštite u Bosni i Hercegovini za 2015. godinu.\nZa implementaciju ovog akcionog plana u periodu od 2009. do 2015. godine izdvojeno je 17.337.000,00 KM, od čega za zapošljavanje Roma 4.022.000,00 KM, a kroz projekte zapošljavanja i samozapošljavanja prošlo je 635 osoba. Za stambeno zbrinjavanje Roma osigurano je 21.048.308,57 KM, od čega iz budžeta Ministarstva za ljudska prava i izbjeglice 11.670.000,00 KM, a sufinansirajuća sredstva entitetskih vlasti, lokalne zajednice, implementatora i donatora iznosila su 9.378.308,57 KM. Sredstva su planirana za izgradnju i obnovu više od 680 stambenih jedinica, a više od 840 korisničkih porodica u ovom periodu imalo je koristi od infrastrukturnih projekata. Za poboljšanje pristupa zdravstvenoj zaštiti Roma u ovom periodu izdvojeno je 1.292.000,00 KM.\nVijeće ministara BiH u 2015. godini za potrebe Roma odobrilo je 2.750.000,00 KM, i to za stambeno zbrinjavanje Roma 1.670.000,00 KM, za njihovo zapošljavanje 700.000,00 KM, za zdravstvenu zaštitu 350.000,00 KM te 30.000,00 KM za ažuriranje podataka o potrebama Roma.\nU okviru projekta „Stambeno zbrinjavanje Roma u BiH u 2015. godini“ planirana je izgradnja i sanacija 48 stambenih jedinica i 11 infrastrukturnih projekata u ukupno 19 gradova/općina i Brčko Distriktu BiH.\nNa osnovu potpisanog memoranduma Federaciji BiH je za zapošljavanje Roma raspoređeno 438.620,00 KM, Republici Srpskoj 219.380,00 KM, a Brčko Distriktu 42.000,00 KM.\nZa zdravstvenu zaštitu Roma raspoređeno je Federaciji BiH 219.310,00 KM, Republici Srpskoj 109.690,00 KM i Brčko Distriktu BiH 21.000,00 KM.\nVijeće ministara Bosne i Hercegovine podržava nastavak aktivnosti na modernizaciji i podizanju nivoa efikasnosti institucija javne uprave u cilju unapređenja kvaliteta usluga koje javna uprava pruža građanima, zaključeno je na 91. sjednici na kojoj je usvojena Informacija Ureda koordinatora za reformu javne uprave o aktivnostima na izradi Operativnog plana za uvođenje upravljanja kvalitetom u institucijama BiH za period od 2016. do 2018. godine.\nVijeće ministara BiH pozvalo je, odnosno preporučilo institucijama BiH da razmotre uvođenje predloženih modela upravljanja kvalitetom (Zajednički okvir za procjenu - CAF i sistemi zasnovani na standardu ISO 9001).\nDato je zeleno svjetlo za nastavak proces uvođenja upravljanja kvalitetom u institucijama BiH te podržan nastavak saradnje s Evropskim resursnim centrom za CAF i uključivanje u aktivnosti radnih struktura za područje upravljanja kvalitetom u okviru Evropske mreže za javnu upravu (EUPAN).


Gradonačelnik Saša Pavlović otvorio takmičenje košarke u kolicima u Sportskom centru Požarevac • Poportal\nGradonačelnik Saša Pavlović otvorio takmičenje košarke u kolicima u Sportskom centru Požarevac\n28/02/2021 Biljana Petrović\nDanas je u Sportskom centru Požarevac počelo prvo kolo Lige u košarci u kolicima koje je otvorio gradonačelnik Požarevca Saša Pavlović zajedno sa svojim saradnicima i Marijom Trnavac, direktorkom Sportskog centra Požarevac. Otvaranju je prisustvovala i Ana Miljanić, narodna poslanica.\nNa ovom takmičenju učestvuju tri ekipe: „Despot“ iz Beograda, „Bijeljinja“ iz Bijeljinje i „Nais“ iz Niša.\nKako gradonačelniku, tako i svima koji su doprineli ovom sportskom događaju uručene su zahvalnice od strane kapitena kluba „Despot“ iz Beograda.\n„ Grad Požarevac u godinama iza nas, a i sada, kroz svoje lokalne planove i aktivnosti pomaže osobama sa invaliditetom. Izuzetno mi je zadovoljstvo što smo kao jedan vid pomoći vama, upravo odradili i ovu stvar a to je da budemo domaćini jednog ovakvog takmičenja. Ja ću danas sa uživanjem posmatrati ovo takmičenje a vama želim puno uspeha, želim vam fer i korektnu borbu, i neka najbolji danas pobedi. Takođe, upućujem vam čestitke od svih mojih saradnka i naravno želim da vas ovde vidim i narednih godina. Naravno, mi ćemo uvek rado biti domaćini ovog takmičenja.“, – rekao je u svom obraćanju takmičarima uoči početka turnira, gradonačelnik Saša Pavlović.\nEpidemiološka situacija nezaustavljivo ide ka komplikaciji\n19/06/2020 Predrag Panić\nDanas su Sveti Vrači – poznati kao sveti Besrebrenici\n15/07/2019 15/07/2019 Predrag Panić


Danas Medjunarodni dan mladih | MEDIJA CENTAR BOR );\nDanas Medjunarodni dan mladih\nBor, Beograd, 12. avgust\nU Srbiji se danas obeležava Medjunarodni dan mladih, a centralnu manifestaciju pod sloganom „Aktiviraj se i ti“ u Banji Koviljači otvoriće državni sekretar za omladinu Nenad Borovčanin.\nU svetu tema obeležavanja Medjunarodnog dana biće „Mladi i migracije“. Na taj način organizatori žele da ukažu na značaj migracija za razvoj društva i zajednice u celini, ali i da upozore i na eventualne rizike – diskriminaciju i izrabljivanje.\n„Obeležavanje Medjunarodnog dana mladih treba da podigne svest o mogućnostima i rizicima povezanim s migracijom mladih, omogući razmenu znanja i informacija koje proizlaze iz istraživanja i analiza. Jedan od ciljeva je i uključivanje mladih u rasprave o njihovim iskustvima na polju migracija“, navodi se na sajtu UN.\nNa Medjunarodni dan mladih širom sveta ističu se veštine, znanja i spremnosti mladih da aktivno pomognu zajednici u kojoj žive, a državne institucije i nevladine organizacije skreću pažnju na probleme njihovog položaja u društvu.\nGeneralna skupština UN prihvatila je 1999. godine preporuku Svetske konferencije ministara zaduženih za omladinu da se 12. avgust proglasi za Medjunarodni dan mladih. U Srbiji se taj dan obeležava od 2007. godine, kada je osnovano Ministarstvo omladine i sporta.\nMinistarstvo omladine i sporta će u Banji Koviljači zajedno sa domaćinom, partnerima i mladima iz Mačvanskog okruga, organizovati manifestaciju „Aktiviraj se i ti“, kako bi ukazali na važnost omladinskog aktivizma.\nU okviru programa biće prikazane i aktivnosti Fonda za mlade talente Srbije, Centra za karijerno vodjenje i savetovanje, aktivnosti Kancelarija za mlade i programa koji podstiče aktivizam i volonterizam medju mladima „Mladi su zakon“.


Primanje novca preko "PayPal"-a od sada (zvanično) i kod nas | Edukacija\nPrimanje novca preko “PayPal”-a od sada (zvanično) i kod nas\nNASA planira misiju na najbliže zvezde 2069. godine 21/12\nZvanično je dostupno primanje novca putem “PayPal” servisa za onlajn plaćanje i u našoj državi.\nKrajem prošle godine, kada je bilo omogućeno primanje novca preko ovog servisa i u Srbiji, došlo je do povlačenja tog novca, a sadašnja zvanična potvrda je dodatno osiguranje da se to neće opet desiti i da će građani Srbije moći da bezbedno koriste ovu mogućnost.\nKorisnici “PayPal”-a u Srbiji dobili su mejl sa porukom da je opcija primanja novca sada zvanično dostupna i malim prodavnicama i pojedincima, i da se na taj način omogućava poslovanje sa 165 miliona aktivnih “PayPal” korisnika koji se nalaze u 203 zemlje širom sveta.\n“Žao nam je zbog čekanja, znamo da nam je trebalo malo vremena da vam ovo omogućimo, ali danas smo zadovoljni što možemo da potvrdimo kako možete primati novac od milione ljudi širom sveta” – glasila je mejl poruka upućena svim korisnicima “PayPal”-a u Srbiji.\nSve što treba je da izaberete pravi platni sistem za vaše preduzeće i počnete sa primanjem uplata, stoji u mejlu ove kompanije.\nTAGS: korisnici PayPal-amejlnovacpaypalplacanjepreduzeća i pojedinciprimanje novcaprimanje uplataservis za onlajn plaćanje


Anketa: Više od polovine gradjana ima negativno iskustvo sa radom lokalne uprave\nNešto više od polovine gradjana Srbije zna da može da traži informacije od javnog značaja koje nastaju u radu organa lokalne uprave ali samo 38 odsto zna i kako to da uradi, pokazaju rezultati ankete o efikasnosti rada lokalnih uprava koji su danas saopšteni na skupu u Beogradu.\nNa konferenciji „Kvalitetna uprava na lokalnom nivou – noseći stub dobre javne uprave“ u organizaciji Centra za evropske politike (CEP) rečeno je da 58 odsto gradjana ima pretežno negativno iskustvo sa radom svoje gradske odnosno opštinske uprave a ostali pretežno pozitivno.\nGradjani koji su nezadovoljni uslugama kao razlog najčešće navode prebacivanje nadležnosti i odgovornosti, davanje različitih informacija i uputstava, „šetanje“ od kancelarije do kancelarije.\nAnketa, koja je obuhvatila više od 5.200 gradjana iz 17 gradova i opština u Srbiji, pokazala je i da gotovo trećina ispitanih smatra da njihova lokalna samouprava isključuje gradjane iz procesa donošenja odluka.\nIstovremeno samo 17 odsto gradjana smatra da se službenici u njihovoj lokalnoj upravi zapošljavaju prema kvalifikacijama, stručnosti i sposobnostima.\nOstali misle da su za zapošljavanje u lokalnim samouprava ključne političke i lične veze pri čemu čak 78 odsto ukazuje na političke.\nIstraživač CEP Vladimir Mihajlović rekao je da gradjani, bez obzira iz kog su regiona Srbije, iste stvari prepoznaju kao pozitivne odnosno negativne u radu lokalnih uprava.\nTakodje je podsetio da u EU lokalni nivo vlasti sprovodi više od 70 odsto celokupnog zakonodavstva.\nAnketa je pokazala i da devet od deset ispitanika nije učestvovalo u oblikovanju odluka lokalne samouprave – npr. o budžetu ili urbanističkim planovima.\nTakodje je 72 odsto anketiranih reklo da su im službenici tražili da sami pribave dokumenta iz zvaničnih evidencija iako su od 2015. službenici dužni da tu uslugu ponude gradjanima.\nAktivnosti u okviru inicijative „Praćenjem javne uprave ka boljem upravljanju na lokalu – Pratim JA“ biće nastavljene do kraja godine.\nInicijativu „Pratim JA“ sprovodi CEP u saradnji sa partnerskim organizacijama – Centrom za ravnomerni regionalni razvoj, Nacionalnom koalicijom za decentralzaciju i Ekološkim centrom Stanište uz finansijsku podršku Delegacije EU u Srbiji i sufinansiranje Ministarstva za ljudska i manjinska prava i društveni dijalog.


Konferencijska sezona Danas konferens centra u znaku velikog jubileja(VIDEO) – Danas Conference Center\nHome Globalna ekonomija Konferencijska sezona Danas konferens centra u znaku velikog jubileja(VIDEO)\nNova konferencijska sezona Danas konferens centra počinje u septembru i biće posebna po mnogo čemu, pre svega po tome što će u okviru nje biti održana i jubilarna dvestota konferencija Danas konferens centra. Prva konferencija Danas konferens centra održana je 20.oktobra 2008.godine u hotelu Hyatt Regency u Beogradu i u programima konferencija učestvovalo je preko 700 domaćih i stranih govornika iz različitih sfera društvenog života.\nU okviru ove specijalne konferencijske sezone, a u skladu sa apolitičnom programskom politikom od osnivanja Danas konferens centra, biće realizovane programske konferencije koje će se fokusirati na veze SAD i Srbije u oblastima filmske industrije, sporta, zaštite životne sredine, obrazovnog sistema, ICT industrije, infrastrukturnih ulaganja… Insitucionalni i programski partner ove specijalne konferencijske sezone Danas konferens centra, biće Ambasada SAD u Srbiji.\nTakođe, pored ove specijalne konferencijske sezone, tokom septembra meseca nastavićemo sa emitovanjem nove sezone serijala Dođite na stadion, kao i dve putopisne sezone serijala snimljenih u SAD, tako da će tokom jeseni takođe biti emitovane i treća sezona serijala “Orlando” i i druga sezona serijala “California”. Program će primarno biti emitovan na YouTube kanalu Danas Conference Center, koji je dugi niz godina jedan od najgledanijih i najuticajnijih informativnih YouTube kanala ne samo u Srbiji, već i regionu, sa preko 20 miliona pregleda i preko 20 hiljada prijavljenih korisnika.\nPogledajte kako je izgledala naša prva konferencija, te daleke 2008.godine i budite uz nas u ovoj specijalnoj konferencijskoj sezoni koja počinje u septembru:\nprevious Danas Conference Center na rekordnih 20 miliona pregleda!(VIDEO)\nnext Veze Srbije i SAD u oblasti ICT industrije-Od velikih investicija do prihoda od društvenih mreža(VIDEO)


Misija OEBS-a u Srbiji raspisala Konkurs za program profesionalnog usavršavanja mladih u institucijama lokalnih samouprava iz jugozapadne Srbije - PPmedia\nPosted on\t7 децембра, 2020 11:25 am by adminpp033\nPrijepolje/Priboj/Novi Pazar/Sjenica/Nova Varoš/Tutin – Misija OEBS-a u Srbiji, u saradnji sa jedinicama šest lokalnih samouprava na jugozapadu Srbije, objavljuje Кonkurs za program profesionalnog usavršavanja u institucijama lokalnih samouprava za mlade iz jugozapadne Srbije, koji je objavljen i na zvaničnom sajtu opštine Priboj.\nКroz ovaj program, 10 kandidata ili kandidatkinja, dobiće priliku da steknu znanja iz oblasti dobrog upravljanja i javne uprave kroz praktičan rad pri lokalnim samoupravama.\nUčesnici programa će takođe učestvovati u raznim aktivnostima, obukama i treninzima tokom petomesečnog usavršavanja koje počinje u januaru 2020. godine. Program je deo projekta „Upoznavanje građana sa radom i nadležnostima lokalne samouprave“ koji Misija OEBS- a Srbiji a sprovodi uz podršku vlade Švajcarske konfederacije.\nSvršeni diplomci sa visokim obrazovanjem koji su zainteresovani za javnu upravu na lokalnom nivou i koji imaju trenutno prebivalište u Priboju, Prijepolju, Novoj Varoši, Novom Pazaru, Sjenici ili Tutinu pozivaju se da se prijave na konkurs do 19.decembra 2020. godine.\nProcesom odabira najboljih kandidata predviđen je razgovor sa kandidatima putem onlajn platforme i pismeni test. Ukupno će biti izabrano do 2 kandidata po gradu odnosno opštini, koje učestvuju u realizaciji ovog programa. Кriterijume za prijavljivanje kao i samu prijavu možete pogledati na linku: bit.ly/OEBSPPU2020.\nMisija OEBS-a u Srbiji je pokrenula ovaj projekat sa ciljem da podstakne mlade na značajnije učešće u društvenom životu, kao i da poboljša znanje i razumevanje principa dobrog upravljanja, pravnog sistema Republike Srbije i nadležnosti institucija lokalne samouprave kroz iskustveno učenje.\nКljučna stvar u pristupu osnaživanja mladih Misije OEBS u Srbiji, je stalno ulaganje u usavršavanje mladih iz svih zajednica, kao i njihovo učešće u primeni vladavine zakona u Republici Srbiji.\nОзнаке: Konkurs, misija, OEBS, Vlada Švajcarske


Siguran samo olimpijski bazen - Gradjevinarstvo.rs\nEkonomska kriza, odnosno nedostatak novca u državnoj kasi oseti se i kroz redukovanje projekata koji su već počeli, pa tako i u Bačkoj Palanci, najverovatnije, ove godine biće samo završena prva faza izgradnje kompleksa otvorenih bazena i spa centru u priobalju Dunava.\n- Bilo je dogovoreno da u ovaj projekat "Fond za kapitalna ulaganja" Vojvodine investira 150 miliona dinara, a po principu dinar na dinar, a mi smo u budžetu planirali isto toliko – rekao je Aleksandar Đedovac, predsednik opštine Bačka Palanka. - Međutim, "Fond za kapitalna ulaganja" je za ovu godinu predvideo samo nepunih 10 miliona dinara. Para nema, a sumnjam i da će lokalna samouprava uložiti 150 miliona. Najlogičnije je da investiramo u završetak onoga što je do sada urađeno, odnosno da osposobimo za korišćenje otvoreni olimpijski bazen koji se nalazi u neposrednoj blizini sportske hale.\nNadležni kažu da je u okviru prve faze izgradnje kompleksa bazena urađeno preko 90 odsto posla. Izgrađen je olimpijski bazen, kao i prateća oprema i deo partera. Nasut je i teren za gradnju dečjeg bazena, rekreativnog bazena i dela ugostiteljskih objekata koji bi trebalo da se grade ovog proleća. Planirana je i izgradnja trafostanice kod bazena čime će biti zadovoljene potrebe za snabdevanjem električnom energijom celog kompleksa, ali i sportske hale i drugih potrošača koji se nalaze u zaštićenom parku prirode "Tikvara".\nPrva faza do sada je koštala oko 250 miliona dinara. "Fond za kapitala ulaganja" AP Vojvodine uložio je 150 miliona, a lokalna samouprava 60 miliona dinara. U Bačkoj Palanci očito ne odustaju od kompletnog projekta, ali kažu da dinamika zavisi od priliva novca, odnosno od ekonomske situacije i mogućnosti.\n- Ovaj projekat je jedan od retkih kojim paralaleno sa bazenima rešavamo i kompletno uređenje priobalja Dunava i jezera "Tikvara" – kaže Bojan Radman, zamenik predsednika opštine Bačka Palanka. - Zahvaljujući Javnom preduzeću "Vojvodina vode" i "Hidrozavodu" dobijene su sve saglasnosti i konstatovano da na ovoj lokaciji, a na nakoliko stotina metara dubine ima kvalitetnih i lekovitih voda koje ćemo koristiti u bazenima, čime će se izbeći troškovi zagrevanja. Stručnjaci kažu da će se zahavljujući termalnoj vodi od 36 stepeni Celzijusa ovaj kompleks moći koristiti tokom cele godine.


Banjalučkoj pivari nagrada za društvenu odgovornost – ASinfo Portal\nBANJALUKA – “Banjalučka pivara” dobitnik je nagrade za doprinos razvoju korporativne društvene odgovornosti koju dodjeljuje Privredna komora Republike Srpske najuspješnijim preduzećima za prošlu godinu.\nPrestižno priznanje za djelovanje na polju društvene odgovornosti pivari je dodijeljeno u okviru centralne manifestacije 15. Izbora najuspješnijih u privredi Republike Srpske.\n„Ovo je drugi put da je Banjalučka pivara nosilac nagrade za doprinos razvoju korporativne društvene odgovornosti, nakon što nas je Privredna komora još 2014. godine prepoznala kao kolektiv koji je duboko posvećen podršci zajednici u kojoj posluje. Banjalučka pivara je na godišnjem nivou uključena u više od 400 aktivnosti u oblastima sporta, kulture, obrazovanja i projekata podrške lokalnim zajednicama te posebnu pažnju usmjerava na razvoj i podršku urbane kulture i zbog svega toga nam je ovo priznanje veoma značajno “, izjavio je izvršni direktor za marketing Dejan Čato, ističući da su potrebe šire društvene zajednice jedan od najviših prioriteta poslovanja Banjalučke pivare.\n“Nektar” pivo, kao najprepoznatljiviji brend Banjalučke pivare, je i zvanični partner tri najveća muzička festivala na ovim prostorima – „Nektar OK FEST“, Nektar DEMOFEST“ i „ Nektar Freshwawe”, a ovo prestižno priznanje stiglo je u godini u kojoj Banjalučka pivara obilježava 145 godina postojanja i duge tradicije pivarstva i razvoja pivarske industrije na ovim prostorima.\n“Vezana za Banjaluku, Republiku Srpsku i Bosnu i Hercegovinu kao domaća kompanija i jedini proizvođač piva u Republici Srpskoj, Banjalučka pivara će i u godinama koje slijede biti oslonac široj društvenoj zajednici, dobrim i kvalitetnim projektima i duboko posvećena razvoju kulture”, saopšteno je iz Pivare.\nKljučne riječi:&nbsp&nbspbanjalucka pivara, izbor, nagrada, privredna komora rs, vazno


Ukida se stanje nesreće u FBiH proglašeno 16. marta - IlijasNet\nIlijasNet/BiH/Ukida se stanje nesreće u FBiH proglašeno 16. marta\nNakon što je 16. marta Vlada FBiH proglasila stanje nesreće zbog pandemije koronavirusa, na današnjoj telefonskoj sjednici Vlade trebala bi biti donesena odluka o ukidanju te odluke. Iako je bila zakazana sjednica ona je odgođena zbog novonastale situacije s obzirom da je premijer FBiH Fadil Novalić zadržan na ispitivanju u SIPA-i u vezi afere “Respiratori”, a tokom dana očekuje se da bude predat u Tužilaštvo BiH zajedno sa Fikretom Hodžićem vlasnikom “Srebrene maline” koja je nabavila respiratore i Fahrudinom Solakom, suspendovanim direktorom Federalne uprave civilne zaštite. Za nabavku 100 respiratora utrošeno je 10,5 miliona KM, a koji se ne mogu koristiti u jedinicama intenzivne njege.\nTrebala bi biti održana samo telefonska sjednica, a Federalni štab civilne zaštite u srijedu je na sjednici dao preporuku Vladi FBiH da proglasi prestanak stanja nesreće piše Patria.\n“Zbog povoljne epidemiološke situacije na području Federacije članovi Federalnog štaba civilne zaštite usvojili su i Vladi Federacije Bosne i Hercegovine (FBiH) uputili na razmatranje i odlučivanje prijedlog Odluke o proglašenju prestanka stanja nesreće uzrokovane pojavom korona virusa (Covid-19) na području FBiH. Prijedlogom ove Odluke 31.05.2020. godine prestaje stanje nesreće uzrokovane pojavom korona virusa (Covid-19) na području FBiH koje je Vlada FBiH proglasila 16. marta ove godine. Odlukom o proglašenju prestanka stanja nesreće uzrokovane pojavom korona virusa (Covid-19) na području FBiH zadužit će se FŠCZ i Krizni štab Federalnog ministarstva zdravstva da i dalje prate i procjenjuju stanje epidemiološke situacije na području FBiH i na toj bazi utvrđuju mjere i aktivnosti na sprečavanju širenja korona virusa (Covid-19)”, saopćeno je nakon sjednice Federalnog štaba CZ.


OVO JE LAŽNI INSPEKTOR STOŠIĆ, ako ga primetite javite MUP! - Informer\nOVO JE LAŽNI INSPEKTOR STOŠIĆ, ako ga primetite javite MUP!\nPripadnici Ministarstva unutrašnjih poslova u Beogradu intenzivno tragaju za muškarcem sa fotografije, zbog postojanja osnova sumnje da je izvršio krivična dela prevare i krađe\nSumnja se da je krivična dela izvršio tako što je dolazio u menjačnice i predstavljajući se kao poreski inspektor Zvonimir Stošić, tražio da proveri njihovo poslovanje.\nKao potvrdu da vrši ovlašćenu kontrolu, oštećenima je predavao dokumentaciju overenu pečatom Poreske uprave - Regionalnog centra Beograd.\nNa ovaj način je 28. januara ove godine, iz jedne menjačnice u Ustaničkoj ulici, iskoristivši nepažnju radnice oduzeo 20.000 dinara dnevnog pazara, a dva dana kasnije iz menjačnice u Ulici vojvode Stepe, zbog navodnog neslaganja u kasi od oštećene oduzeo oko 220.000 dinara, 1.775 evra i 20 švajcarskih franaka.\nMUP Srbije poziva građane koji imaju bilo kakvu informaciju o osumnjičenom muškarcu sa fotografije, da se jave PU za grad Beograd na telefone 011/279-84-09 i 011/279-84-10.\nMUP Srbije Policija prevarant lažni inspektor


Dodik ima problem sa zakonima koji mu se ne dopadaju - Vijesti Srpske – Najnovije vijesti iz Republike Srpske i BIH\nNaslovna Politika Dodik ima problem sa zakonima koji mu se ne dopadaju\nDodik ima problem sa zakonima koji mu se ne dopadaju\nŠef Kluba poslanika SDA u Predstavničkom domu PS BiH Adil Osmanović ocijenio je da Milorad Dodik ima problem sa svim zakonima Bosne i Hercegovine koji se njemu lično ne dopadaju, čime jasno pokazuje da pomalo gubi dodir sa realnošću.\n“Kada se pred Dodikom i njegovim političkim ciljevima ispriječi zakoni, obično slijede prijetnje secesijom, ultimatumi, blokade, uvrede… Vrijeme je da domaće pravosudne institucije tome stanu u kraj, ali da se ovim problemom ozbiljno pozabave i OHR i drugi predstavnici međunarodne zajednice.\nPotpuno je nebitno da li se nekome neki zakon dopada ili ne, ključno je da se zakoni moraju poštovati i provoditi, te da se mogu mijenjati u legalnoj proceduri a ne galamom, prijetnjama i uvredama”, kazao je Osmanović.\nPo sličnom principu, naglašava, Dodik se obrušio i na Centralnu izbornu komisiju (CIK), jer mu se ne dopada njen sastav.\n“Članovi CIK-a izabrani su u skladu sa Izbornim zakonom BiH i u legalnoj proceduri u Parlamentu BiH, i nikoga ne treba da zanima to što se taj sastav ne dopada Dodiku. Što se tiče najave bojkota izbora 2022. godine, SNSD kao stranka ima pravo da ne učestvuje na izborima.\nDa budem iskren, to bi veoma relaksiralo političku scenu u BiH. Međutim, svako ometanje provođenja izbora u kojem bi učestvovale entitetske ili opštinske institucije predstavlja teško kršenje zakona i toga bi svi morali biti svjesni”, istakao je Osmanović.\nZaključio je da bi, umjesto što traži ostavku CIK-a, Dodik pred Sudom BiH trebalo da odgovara za gnusne uvrede koje je izrekao prema članici ovog tijela Vanji Bjelici Prutina.


Povećan obim vazdušnog saobraćaja u zoni nadležnosti Kontrole letenja Srbije i Crne Gore\nOd početka godine vazdušni prostor u nadležnosti SMATSA doo koristi rekordan broj korisnika. Povećani obim saobraćaja zabeležen je na svim područnim aerodromima, dok saobraćaj u preletu beleži istorijske rekorde u svim kategorijama.\nKontrolori letenja CKL Beograd su u utorak, 10.7.2018. bezbedno i bez kašnjenja pružili uslugu rekordnom broju vazduhoplova u jednom satu. Naime, u periodu od 12-13 časova po lokalnom vremenu prostor nadležnosti Centra kontrole letenja Beograd koristio je 221 vazduhoplov.\nSati sa po dve stotine aviona su postali svakodnevica za oblasne kontrolore letenja koji svoje zadatke izvršavaju na bezbedan i profesionalan način, i pored činjenice da se saobraćaj odvija u ekstremno teškim meteorološkim prilikama, što kontrolorima dodatno usložnjava posao.


И у септембру на одмор без ограничења\nHomeDRUŠTVOI u septembru na odmor bez ograničenja\n22/08/2021Redakcija BALKAN TVDRUŠTVO, Vesti, za slajder0\nTurističke zemlje ne očekuju uvođenje restriktivnijih mera, niti zatvaranje granica\nfoto Balkan TV\nTurističke zemlje sigurno do druge polovine septembra neće narušiti sezonu, pa ne očekujem da će biti bilo kakvog zatvaranja. Takođe ne mislim da su ugroženi aranžmani građana Srbije koji su planirali da na odmor odu do kraja ovog ili tokom sledećeg meseca, kaže za naš list Aleksandar Seničić, direktor Nacionalne asocijacije turističkih agencija „Juta”.\nIako je letnja sezona ove godine znatno kasnila, uslovi za ulazak naših građana u najposećenije turističke zemlje su bili dobri. Od otvaranja granica, a uz činjenicu da se i u našoj zemlji broj obolelih značajno smanjio, zbog čega nas je EU stavila na zelenu listu, uslovi su se samo poboljšavali.\nTako je najveći broj naših turista do sada putovao uz potvrde o vakcinaciji i uglavnom antigenske testove za koje nisu morali da izdvajaju veće sume novca.\nU Crnu Goru, Albaniju i Bosnu i Hercegovinu moglo je, a i dalje može da se putuje bez potvrda o imunizaciji i neophodnih testova i to je razlog što je najviše turista odmaralo upravo na ovim destinacijama.\nU agencijama navode da primećuju da se građani više interesuju o mogućim zabranama, što je logično, jer broj zaraženih raste, ali da za sada nemaju nikakve najave da bi moglo da dođe do uvođenja restriktivnih mera.\nDa su turističke zemlje maksimalno iskoristile sezonu i priliku za oporavak pokazuju, primera radi, podaci Hrvatske turističke zajednice koja je ovih dana saopštila da je na 70 odsto rekordne posete iz 2019. godine, a pred njima je još polovina avgusta i ceo septembar koji je rezervisan za porodice sa decom koja još nisu pošla u školu.\nKako saopštavaju iz njihove turističke zajednice, sve čine da se „korona brojevi” zadrže na istom nivou i da nikakvih restriktivnih mera ne bude do poslednjeg evra koji nameravaju da uzmu ovog leta.\nNajviše ih posećuju Nemci koji su ove godine ipak mahom odustajali od putovanja, Slovenci i Poljaci. Gosti iz Srbije su takođe bili na spisku najbrojnijih gostiju na Hrvatskom primorju, ali je reč uglavnom o individualnim putovanjima, a ne organizovanim. Kada je reč o turistima iz naše zemlje, u ovom trenutku je ogromno interesovanje za putovanja, a to pokazuju podaci da su aranžmani za Grčku gotovo rasprodati, kao i za Albaniju, Crnu Goru, Makedoniju (Ohrid) i druge destinacije.\nZa Grčku je malo slobodnih mesta, pa su mnogi odmor pomerili za septembar. Ove godine je čak tražnja veća od ponude, razlog je i to što je sezona kasnila, a mnogi vlasnici smeštaja nisu na vreme otvorili i pripremili objekte.\nIz domaćih agencija više puta su tokom prethodnih nedelja naglašavali da imaju uveravanja da se Grčka neće zatvarati bez obzira na okolnosti što znači da će se putovanja planirana do kraja leta realizovati.\nIsti slučaj je i sa Albanijom i Severnom Makedonijom, pa se, kako kažu, nadaju da će sezonu privesti kraju kako je i planirano.\nEpidemijska situacija se komplikuje, bolnice se pune – da li nas očekuju nove mere\nU bolnici u Batajnici preminula pacijentkinja stara 26 godina


20 Nov 2019 - 18:29 Motociklizam Link\nNa nedavno završenom EICMA sajmu, imali smo priliku da vidimo ponovno rađanje Malaguti brenda, kultne italijanske market koju je nakon bankrotstva 2011. godine, „oživela“ austrijska KSR grupa.\nIako je KSR još prošle godine preuzeo ovaj brend čekali su ovogodišnje izdanje salona kako bi predstavili nove modele, a posetioci su i te kako bili zainteresovani da vide šta novo donosi jedno od veoma važnih imena u istoriji italijanske moto industrije.\nNajvažnija novina je DRAKON125, sportski „nejked“ koncept, koji bi prema najavama u serijskoj proizvodnji mogao da se nađe u drugoj polovini 2020. Ova studija je jedna od prvih kreacija novog KSR-ovog dizajnerskog centra, mada donosi vibracije nekadašnjih Malaguti modela.\nSvoje mesto na štandu su imali modeli predstavljeni prošlog proleća, XTM50 i XSM50, ali i DUNE125X, „ofroud“ varijanta DUNE125 modela, otkrivenog letos u Black Edition izdanju.\nKSR je najveći distributer električnih skutera u Evropi, pa stoga ne čudi da novi Malaguti naginje ka svetu elektrike. Otuda i RSTE koncept sa električnim agregatom, maksimalne snage 8 kW, manuelnim prenosom i 2 litijumske baterije. Kako navode u kompaniji, cilj je da se na tržištu nađe do kraja naredne godine.\nIako u neku ruku potpuno različit, novi Malaguti se ne odaljava previše od svoje slavne prošlosti, Naredne godine, kompanija će proslaviti 90. rođendan, a kao rani poklon za ovu važnu godišnjicu, otkrivene su slavljeničke verzije MADISON300 i MONTE PRO125 modela.


Još 1324 novozaraženih korona virusom i 7 preminulih u Sloveniji u zadnja 24 sata potvrđuju da se četvrti talas epidemije Kovida-19 ne stišava, no interes za vakcinaciju ipak raste nakon pooštrenja mera protiv kojih su u Ljubljani sinoć održani protesti a koji su se završili intervencijom policije.\nU Sloveniji je u zadnjih 24 sata registrovani 1324 novozaražena i 7 preminulih od posledica infekcije korona virusom\n- Istina je da se mnogi sada vakcinišu zbog obaveznih kovid potvrda i bila bih sretnija da to čine jer shvataju kako je vakcinisanje potrebno, ali svejedno, bitno je da se broj vakcinisanih povećao - rekla je za medije nekadašnja rukovoditeljka vladinog stručnog tima.\nDodala je kako treba očekivati da će broj obolelih i dalje biti u porastu, da je zabrinjavajuće što zbog delta varijante sada i mladi ljudi mogu oboleti od težeg oblika bolesti te da su rigoroznije mere i obvezujuće kovid potvrde uvedene kako bi se izbeglo ponovo zatvaranje ekonomije i društvenih aktivnosti.\nSve više građana Slovenije se vakciniše\nO mogućoj obaveznoj vakcinaciji, o čemu se u zadnje vreme govori, rekla je da je i to jedna od opcija u sadašnjoj "teškoj" epidemiološkoj situaciji koja bi omogućila "normalizaciju" života.\nMinistarstvo zdravlja objavilo je da je u 24 sata potvrđeno 1324 novih zaraza, uz udeo pozitivnih testova od 19,7 posto, što je na nivou brojki od zadnjih nekoliko dana, kao i 7 preminulih među pacijentima.\nAktivnih slučajeva zaraze je već skoro 12 hiljada, 14-dnevna incidencija zaraza se povećala na 562, a sedmodnevna na 997 zaraza na sto hiljada stanovnika.\nU bolnicama je 341 oboleli, od čega 82 na intenzivnim odeljenjima, a udeo populacije zaštićen potrebnim dozama vakcine trenutno je 45,1 posto.\nU protestima protiv zaoštravanja protuepidemijskih mera uvođenjem obveznih PCT kovid potvrda koji su kulminirali kasno u sredu uveče i završeni nakon intervencije policijskih snaga lakše je povređeno sedam policajaca.\nPovrede je prilikom privođenja dobio i jedan demonstrant, preneli su u četvrtak mediji iz službenih izvora.\nNa zgradi parlamenta, koju je tokom sinoćnjih događaja kordonom od dela nasilnih demonstranata koji su bacali kamenje i petarde štitila policija, razbijeno je desetak stakala i oštećen ulaz, no poslanici u četvrtak normalno nastavljaju redovno zasedanje, saopštio je Državni zbor.\nMinistar unutarnjih poslova Aleš Hojs je kao inspiratore protesta označio dve stranke iz opozicije, a premijer Janša rekao da bi na demonstracije takve vrste trebalo reagovati tužilaštvo i sudovi, što je činio i u ranijim slučajevima manifestacija protiv svoje vlade.\nDemonstrantni su ponovo izabrali parlament kao svoju metu\nPredsjednik parlamenta Igor Zorčič koji je pre nekoliko mjeseci, iz nezadovoljstva vladom istupio iz koalicije vladajućih i formirao nezavisni zastupnički klub, poziva da se izgrednici koji su izazvali neprihvatljivo nasilje ne koriste za međustranačke optužbe.\nNevladine organizacije bliske oporbi izražavanju bojazan da bi Janša incidente i demonstracije protiv vlade u koje se možda ponekad umešaju i "provokatori" mogao iskoristiti za jačanje policijske represije.\n"Slovenski ustav i međunarodno pravo štite pravo na mirno okupljanje, ali ne i nasilništvo, ali su nedopustivi i pokušaji vlasti da nasilni događaj manipulativno iskoristi kako bi umanjila važnost mirnih protesta za demokraciju", navelo je u saopštenju udruženje "Pravna mreža za zaštitu demokratije".\nNemački stručnjaci dolaze u Tetovo da pomognu u istrazi nakon tragičnog požara


DOGOVOR Srbije i Rusije: Sedam srpskih kompanija dobija dozvole za izvoz u Rusiju | Moj grad SM\nNaslovna GRADSKE VESTI DOGOVOR Srbije i Rusije: Sedam srpskih kompanija dobija dozvole za izvoz u...\nDOGOVOR Srbije i Rusije: Sedam srpskih kompanija dobija dozvole za izvoz u Rusiju\nFoto: SNS Sremska Mitrovica Instagram\nPotrpredsednik Vlade Republike Srbije i ministar poljoprivrede Branislav Nedimović sastao se u Palati Srbija sa svojim ruskim kolegom Dmitrijem Patruševim koji je boravio u dvodnevnoj zvaničnoj poseti Srbiji.\nDvojica ministara su razgovarala o mogućnostima povećanja trgovinske razmene Srbije i Rusije u oblasti poljoprivrede koja je prošle godine iznosila 480 miliona dolara.\nNedimović je ranije najavio da će sa Patruševim razmotriti mogućnost da se dozvoli izvoz u Rusiju svinjskog mesa iz delova Srbije koji nisu zahvaćeni afričkom kugom svinja, kao i voćnih rakija.\nSedam srpskih kompanija proizvođača voća, mesa, mleka i stočne hrane dobiće sledeće nedelje dozvole za izvoz na rusko tržište, tri su proizvođači voća, jedna proizvodi stočnu hranu, jedna je iz mesne industrije i dve iz oblasti mlekarstva, izjavio je ministar poljoprivrede Branislav Nedimović posle sastanka sa ruskim kolegom Dmitrijem Patruševim.\nPrethodni tekstVunderkind iz Sremske Mitrovice na međunarodnom kampu\nSledeći tekstOd sutra nova pravila na tehničkom pregledu vozila\nSamostalcima danas penzije na ruke, sutra vojne\nSutra prekid u isporuci električne energije u Bešenovačkom Prnjavoru\nPodnošenje zahteva za priključenje objekata na gasovodni sistem


Ankara i dalje za Asadov odlazak - 10.08.2016, Sputnik Srbija\nAnkara i dalje za Asadov odlazak\nAnkara nije promenila svoj stav o tome da sirijski predsednik Bašar el Asad mora sići sa vlasti, izjavio je predstavnik turskog predsednika Obrahim Kalin. 10.08.2016, Sputnik Srbija\nevropa, vesti, svet, turska, bašar asad\n17:25 10.08.2016 (Osveženo: 18:02 10.08.2016)\nAnkara nije promenila svoj stav o tome da sirijski predsednik Bašar el Asad mora sići sa vlasti, izjavio je predstavnik turskog predsednika Obrahim Kalin.\nIstorijski dogovor Rusije i Turske\n9 Avgust 2016, 16:34\nKako je rekao, mogućnost za političku tranziciju u toj zemlji je nepostojeća dok god je Asad na vlasti.\nKada je reč o terorizmu, on je rekao da su se Turska i Rusija dogovorile da će se zajednički boriti protiv terorističke orgnaizacije DAEŠ.\nPodsetimo, sastanak ruskog i turskog predsednika danas je održan u Sankt Peterburgu, a dvojica lidera postigli su čitav niz dogovora, počev od izgradnje gasovoda Turski tok, preko pitanja ukidanja sankcija, sve do zajedničkog rešavanja sirijskog konflikta.


18/02/2014 | 22:48\nNa poslednjoj sednici Socijalno-ekonomskog saveta, predstavnici poslodavaca i Vlade istakli su da za povećanje nema sredstava u budžetu, međutim, predstavnici radnika nisu zadovoljni takvim objašnjenjem.\nPrema rečima Dragana Zarubice, člana SES, iz Saveza samostalnih sindikata Srbije, poražavajuća je tvrdnja ministra finansija da je danas u Srbiji privilegija primati minimalac.\nOvo je bruka i sramota za Vladu, sve je poskupelo, a oni neće ni da razgovaraju o povećanju cene rada. S druge strane, iz budžeta se isplaćuju bonusi i pozajmice od po nekoliko desetina hiljada dinara, a za sirotinju ne može ni dve hiljade mesečnokaže Zarubica.\nOsim reprezentativnih sindikata, SSSS i Udruženih granskih sindikata Nezavisnost, stav su podržali i Asocijacija slobodnih i nezavisnih sindikata Srbije i Udruženi sindikati Sloga.\nMinimalna zarada u Srbiji najniža je u regionu, tvrdi Ranka Savić iz ASNS. Svi su nas prestigli, Slovenija i Hrvatska odavno, a sada kaskamo i za Makedonijom i BiH.\nMislim da pokušaji da se izbori više novca za radnike neće uroditi plodom pre izbora, jer povećanje minimalca vuče i niz drugih poskupljenja, poreza i doprinosa, kaže ona, ističući da u Srbiji čak 400.000 radnika živi na minimalcu.\nUdruženi sindikati Sloga smatraju da bi po radnom satu radnik u Srbiji trebalo da prima najmanje 230 dinara. Po njihovom mišljenju, predloženih 130 dinara su ispod svakog ljudskog dostojanstva i u ukupnom zbiru na mesečnom nivou ne pokriva ni četvrtinu potrošačke korpe u Srbiji.\nDSS: Nećemo prodavati poljoprivredno zemljište strancima


Uvoz/izvoz 2021: Ovo su rezultati za prvih 5 meseci! - Pluton Logistics\nUkupna spoljnotrgovinska robna razmena Srbije u periodu januar-maj 2021. godine iznosila je nešto više od 18,816 milijardi evra, što je porast od 22,5% u odnosu na isti period prethodne godine, saopštio je Republički zavod za statistiku.\nIzvoz robe, izražen u evrima, imao je vrednost od 8,251 milijardi, što čini rast od 28% u odnosu na isti period prethodne godine. Uvoz robe imao je vrednost od 10,565 milijardi evra, odnosno za 18,3% više nego u istom periodu prethodne godine.\nIzražen u evrima, deficit je iznosio nešto manje od 2,314 milijarde, što je smanjenje od 7,5% u poređenju sa istim periodom prethodne godine. Pokrivenost uvoza izvozom je 78,1% i veća je od pokrivenosti u istom periodu prethodne godine, kada je iznosila 72,0%.\nPosmatrano regionalno, najveće učešće u izvozu Srbije imao je Region Vojvodine (36,2%); sledi Beogradski region (23,6%), Region Šumadije i Zapadne Srbije (22,0%), Region Južne i Istočne Srbije (18,0%), a oko 0,1% izvoza je nerazvrstano po teritorijama.\nNajveće učešće u uvozu Srbije imao je Beogradski region (46,1%); slede Region Vojvodine (28,1%), Region Šumadije i Zapadne Srbije (14,5%), Region Južne i Istočne Srbije (10,6%), a oko 0,7% uvoza nije razvrstano po teritorijama. Ne raspolaže se podacima za Region Kosovo i Metohija.\nU maju 2021. godine, izraženo u evrima izvezeno je robe u vrednosti od 1,659 milijardi evra, što čini povećanje od 40,7% u odnosu na isti mesec prethodne godine. Uvoz je iznosio 2,26 milijardi evra, što je povećanje od 48,2% u odnosu na isti mesec prethodne godine. Kompletan izveštaj o spoljnotrgovinskoj razmeni u maju 2021, dostupan je na sajtu Republičkog zavoda za statistiku. Takođe, na stranici RZS možete pogledati i više detalja o trgovini u periodu januar-maj 2021.\n← Nemačka ulaže 90 miliona evra u parkirališta za kamione\nTelefoni, cigarete, zlato… – Najveće KRAĐE TERETA u Evropi →


Susret H.Klinton-Porošenko kao odgovor na vezu Tramp-Rusija\nM. K. 15. septembra 2016. 06:56\nDemokratska kandidatkinja za predsednika SAD Hilari Klinton sastaće se sa ukrajinskim predsednikom Petrom Porošenkom kasnije ovog meseca, saopštio je danas tim koji vodi njenu predizbornu kampanju, kao odgovor na dobru saradnju njenog republikanskog protivkandidata Donalda Trampa s Rusijom, javlja AFP.\nKlinton će se sa Porošenkom sastati na marginama Generalne skupštine UN u Njujorku, u nadi da će joj taj susret doneti poene na polju spoljne poltike, a tu će priliku iskoristiti da izrazi solidarnost sa Ukrajinom, dok Tramp iskazuje poštovanje prema ruskom predsedniku Vladimiru Putinu što ona naziva opasnim, navodi francuska agencija.\nTramp je, inače, nedavno izjavio da je ruski predsednik daleko bolji lider od američkog predsednika Baraka Obame.\nDemokratska predsednička kandidatkinja će na marginama Generalne skupštine UN imati i politički riskantniji sastanak sa egipatskim predsednikom Abdel Fatahom al-Sisijem, dodaje AFP.\nTrampov predizborni tim je kritikovao najavljene sastanke Hilari Klinton, tvrdeći da oni „služe kao jasan podsetnik na njen neuspeh na položaju najvišeg američkog diplomate“.\n„Klinton nije uspela da obnovi odnosi s Rusijom što je utrlo put pripajanju delova Ukrajine, dok su prozapadnu vladu Egipta zamenila Muslimanska braća“, rekao je portparol Trampovog tima Džejson Miler.\nLiban: Protesti na granici, Izrael suzavcem na demonstrante\nSlovenija: Đaci počinju sami da se testiraju na kovid-19\nJedan Palestinac poginuo, desetine ranjene na protestima na…


Jeremic uložio protest zbog Medunarodne upravljacke grupe za Kosovo\nMinistar spoljnih poslova Vuk Jeremić uložio je generalnom sekretaru UN Ban Ki Munu formalni protest zbog formiranja Međunarodne upravljačke grupe za Kosovo. Jeremić je u pismu ukazao da je formiranje Grupe nelegalno i izvan mandata Saveta bezbednosti UN, naglasio da je za Srbiju to potpuno neprihvatljiv čin i da se zvanični Beograd protivi prenošenju ovlašćenja s UNMIK-a na misiju Euleks, saopštilo je Ministarstvo spoljnih poslova.\nU Beogradu se rasplamsala polemikada li Srbija treba i dalje da plaća kosovski dug. Odgovarajući na optužbu portparola Demokratske stranke Srbije Andreje Mladenovića da je predlog da se kosovski dug više ne servisira protivustavan, ministar ekonomije Mlađan Dinkić izjavio je da ta stranka može da otplaćuje kosovski dug iz svog džepa da ne bi plaćali građani i ocenio da se borba za suverenitet Srbije pretvara u širenje kolektivnog ludila. Na tu izjavu ministra Dinkića reagovao je premijer Vojislav Koštunica:\n“Kosovo je sastavni deo Srbije i to podrazumeva i odnos prema dugu Kosova a taj stav formulisan je u politici pregovaračkog tima za Kosovo i proizilazi iz Ustava”, rekao je Koštunica.\nU polemiku se uključio i vicepremijer Božidar Đelić koji smatra da bi Srbija trebalo da prestane da vraća kosovski dug, ali da pri tom indirektno ne prizna nezavisnost Kosova. Đelić je zatim rekao da je u američkom budžetu za ovu godinu rezervisano je 160 miliona dolara za otplatu kosovskog duga i objasnio da je prvobitna ideja američkog Ministarstva finansija bila da Srbija i Kosovo potpišu sporazum kojim bi to pitanje bilo regulisano. To je nedopustivo i Srbija nikada na to neće pristati, ali možemo naći druge modalitete koji će poštovati naš suverenitet, a istovremeno smanjiti pritisak na naše poreske obveznike, rekao je Đelić.\nDirektor Centra za slobodno tržište Miroslav Prokopijević ocenio je da Srbija treba da prestane da plaća kosovski dug jer od toga neće biti nikakvog efekta i predložio da ta sredstva budu data za pomoć kosovskim Srbima a ne da se razmišlja o povećanju poreza, što bi bio katastrofalan korak.


Ambasada SAD u Srbiji objavila je danas na Tviteru da joj je drago zbog napretka u istrazi napada na novinara portala "Žig info" iz Grocke Milana Jovanovića.\nTu objavu, ambasada je spojila sa tvitom iz decembra prošle godine u kojem je osudila taj napad i izrazila nadu da će policija počinoce ovog krivičnog dela brzo privesti pravdi.\n"Drago nam je da vidimo napredak u istrazi. Sloboda medija je od suštinske važnosti za svako demokratsko društvo", navodi se u objavi na zvaničnom Tviter nalogu američke ambasade u Beogradu.\nPredsednik Srbije Aleksandar Vučić saopštio je u petak uveče da je policija ranije tog dana uhapsila i zadržala predsednika opštine Grocka Dragoljuba Simonovića kao nalogodavca paljenja vozila supruge novinara Milana Jovanovića, i poručio da će novinari biti zaštićeni, a da partijska knjižica nikog neće štiti od odgovornosti.\nVučić je podsetio da je Simonović i predsednik opštinskog Odbora i član Glavnog odbora SNS.\n"Partijska knjižica nikoga neće zaštiti od odgovornosti, novinari će biti zaštićeni, svidelo se to nekome ili ne, a nasilje će biti najoštrije kažnjeno", rekao je Vučić na vanrednoj konferenciji za novinare, po povratku iz Davosa.\nOn je podsetio da je 12. decembra prošle godine došlo do požara na putničkom vozilu mercedes u vlasništvu supruge Milana Jovanovića, novinara portala "Žig", koje je bilo parkirano u garaži, pa se požar proširio na garažu i prizemlje.\nUzete su sve informacije i i izjave od Jovanovića i njegove supruge i on je istakao da kao jedini razlog napada na njega vidi afere o kojima je pisao u vezi sa Simonovićem i njemu bliskim ljudima.


Predsjedavajući Predsjedništva BiH Milorad Dodik večeras je u Nišu održao govor povodom obilježavanja 20 godišnjice NATO bombardovanja Srbije. Iskoristio je priliku da prokomentariše BiH, da izrazi sumnje u postojanje vlastite države i ponovo odbaci aspiracije naše zemlje ka NATO-u.On je rekao večeras u Nišu da je NATO bombardujući Srbiju “počinio stravičan zločin nad srpskim narodom, a da su isto to nekoliko godina ranije doživjeli Srbi u Republici Srpskoj”.\n“Vjeruje da će i drugima to postati jasno jer drugog puta nema… Kada im na neki diplomatski i malo drugačiji mekši način kažem bilo šta o tome kako je moguća BiH, nemojte da mi vjerujete, ja ne vjerujem da je to moguće jer je i BiH rezultat ideologije i politike koja je bombardovala Srbe u Republici Srpskoj i Srbiji.(…) Kada sam danas izložen zahtjevima da BiH pođe putem NATO saveza, jasno im kažem da ja to ne mogu da prihvatim i neću. Neću zato što to ne prihvata i Srbija. Neću nikada da dozvolim da se uspostavi granica na Drini”, rekao je Dodik.\nDodik je istakao da je bombardovanje dugo pripremano i da po posljedicama i “danas traje, što se vidi po djeci koja nemaju kose”.\nOn je napomenuo na smrt 12 banjalučkih beba koje su umrle jer nisu dobile kisik, ali i 78 djece koja su ubijena tokom bombardovanja NATo-a u Srbiji.\nOn je podsjetio na motive NATO-a da počnu sa kampanjom bombardovanja.\nPrethodni članakErdogan: Naša valuta je lira i brinut ćemo se za nju\nNaredni članakKolinda Grabar Kitarović – od “sportske komentatorice” do “istoričarke”


1.ŽLS, SPD Radnički d.o.o. – Duga, 75:60 – Lige Košarkaškog saveza Srbije\nIzuzetno važnu pobedu ostvarile su košarkašice Radničkog u zaostalom meču 11. kola Prve ženske lige Srbije protiv šabačke Duge u „SBB Jezeru“ – 75:60 (16:13, 12:16, 25:11, 22:20). Kragujevčanke su ovim trijumfom napravile mali, ali izuzetno bitan iskorak na tabeli, koji može biti od presudnog značaja za opstanak u ligi. Suočene sa imperativom pobede u duelu sa Šapčankama, učenice Nenada Milovanovića nisu podlegle pritisku, već su još jednom pokazale da su najbolje onda kada je to najpotrebnije i da u potpunosti zaslužuju mesto u prvoligaškom društvu. Ušle su Kragujevčanke veoma fokusirano i motivisano u ovaj meč, što se naročito videlo po energiji u odbrani u uvodnim minutima utakmice, koja je rezultovala početnom serijom od 8:0. Nakon tajm-auta koji je zatražila klupa gostiju,Šapčanke su zaigrale nešto angažovanije, pre svega u fazi odbrane, dok je u napadu konce povlačila iskusna Renata Stepanović, koja je ujedno i najzaslužnija što je ekipa Duge nakon očajnog starta utakmice uspela da uhvati rezultatski priključak i na prvi obavezni predah ode sa svega tri poena zaostatka (16:13). Tokom druge četvrtine obe ekipe su teško dolazile do poena iz igre. Gošće su na samom startu ove deonice uspostavile dominaciju u reketu, koja im je donela preokret i prvu, doduše minimalnu, prednost na utakmici (21:20), koju su uspele da sačuvaju do odlaska na veliki odmor (29:28). Početak treće deonice donosi uragansku seriju izabranica Nenada Milovanovića od 13:0, koja je u velikoj meri odredila dalji tok susreta. Nakon prve trojke na utakmici koju je pogodila Marija Petrović, Radnički je po prvi put izbio na „plus deset“ (44:34), da bi nakon još jednog dalekometnog hica, ovoga puta kapitena Jelene Prvulović, Kragujevčanke dodatno uvećale prednost na već zavidnih „plus 15“ (53:38). Pokušale su košarkašice Duge promenom odbrane u poslednjoj četvrtini da učine nešto više i eventualno uhvate rezultatski priključak, ali uzalud. Sigurnom igrom u završnici utakmice, učenice Nenada Milovanovića su gošćama iz Šapca ugasile svaku nadu u pogledu rezultatskog preokreta i na kraju su trijumfovale sa petnaest poena razlike – 75:60. Ekipu Radničkog je do treće pobede u sezoni predvodila Milica Inđić sa 22 poena, 10 asistencija i 8 skokova. Sjajna je bila i iskusna Ntumba Titi, koja je ostvarila učinak od 16 poena i 11 skokova. Dvocifren broj poena ubacila je i Jelena Prvulović – 11, a vredi istaći i skakački doprinos Nine Tešić, koja je imala 11 uhvaćenih lopti.\nNenad Milovanović, Dugo smo se i temeljno pripremali za ovu utakmicu. Mislim da se tokom prvog poluvremena osetio taj psihološki pritisak u našoj igri, koji je doveo do toga da promašimo par slobodnih bacanja I zicera, dok šut za tri poena maltene nije ni postojao. U drugom poluvremenu smo delovali znatno bolje i agresivnije, uspostavili smo neki naš ritam igre, došli do osetnije rezultatske prednosti i na kraju zabeležili izuzetno važnu pobedu u borbi za opstanak.\nOdluke Vanredni prelazni rok 24. Decembar 2020. godine


Vlada: Čekamo da se izjasni Pejović, onda naša odluka i reakcija premijera – Sjever Crne Gore\nPremijer Duško Marković i Vlada Crne Gore podržavaju rad i djelovanje Agencije za sprječavanje korupcije, i poštuju njene odluke, prepoznajući ne samo sistemsku ulogu, već i širi značaj Agencije u kontekstu obaveza Crne Gore, navedeno u saopštenju Vlade u kom reaguju na odluku ASK o ministru Aleksandru Pejoviću.\n“U vezi sa Odlukom Agencije za sprječavanje korupcije, koja je objavljena danas, a kojom je utvrđeno da je ministar evropskih poslova Aleksandar Andrija Pejović prekršio Zakon o sprječavanju korupcije, obavještavamo javnost da ta Odluka podrazumijeva najprije reakciju ministra Pejovića, a nakon upoznavanja sa Odlukom – i reakciju Vlade i predsjednika Vlade“- saopšteno je iz Vlade.\nPejović: Odnijeću se odgovorno prema odluci ASK, iscrpiću pravna sredstva\nNakon uvida u sadržaj odluke Agencije za sprječavanje korupcije u vezi sa podnijetom inicijativom o utvrđivanju kršenja Ustava i odredbi Zakona o sprječavanju korupcije o tome se oglasio i ministar evropskih poslova Aleksandar Pejović.\n“Obavještavam javnost da ću se, uz poštovanje odluke Agencije, kao i svih crnogorskih institucija, odnijeti odgovorno i u ovom konkretnom slučaju, uz pravo daljeg djelovanja kroz iscrpljivanje pravnih sredstva koja su propisana Zakonom“- naveo je Pejović u kratkom reagovanju.\nPodsjetimo, Agencija za sprječavanje korupcije, postupajući po zahtjevu Centra za građansko obrazovanje od 1. februara, a na osnovu člana 38 Zakona o sprječavanju korupcije, donijela je Odluku da je ministar evropskih poslova Aleksandar Andrija Pejović, kao javni funkcioner, prekršio član 7 Zakona o sprječavanju korupcije jer je istovremeno obavljao funkciju ministra i ambasadora.\nPrevPredhodniUručene nagrade najboljim sportistima Bijelog Polja\nSledećiAšanin: URA neće pristati na gušenje javne riječi u MojkovcuNext


Coca-cola počela proces akvizicije kompanije "Bambi" Očekuje se da akvizicija bude završena u drugom kvartalu 2019\n18. 02. 2019. u 11:55\nKompanija Coca-cola HBC AG počela je proces akvizicije vodeće domaće konditorske kompanije "Bambi" od fonda "Mid Europa Partners", a u vrijednosti od 260 miliona eura, saopštila je Coca-cola HBC Srbija.\nGlavni izvršni direktor kompanije Coca-cola HBC AG Zoran Bogdanović rekao je da je akvizicija prilika da se stvore dodatne vrijednosti za tu kompaniju, njene kupce i akcionare.\n"U naš postojeći portfolio vodećih brendova napitaka dodaćemo potrošačima dobro poznate, komplementarne brendove, kao i inovativne vještine i znanja. Ovo će dodatno ojačati našu relevantnost na tržištu i odnos sa kupcima i dati nam mogućnost da povećamo svoje prisustvo u ključnim prilikama za konzumaciju", ocijenio je Bogdanović.\nOn je kazao da je akvizicijom moguća i sinergija kompanija Coca-cola i "Bambi" kroz zajedničke promocije i komplementarne inovacije.\nPo riječima Bogdanovića, značajna vrijednost kompanije "Bambi" je jaka distributivna mreža, kao i rashladna distribucija u strateški važnim kanalima.\nGeneralni direktor kompanije Coca-cola HBC Srbija i Crna Gora Svetoslav Atanasov ocijenio je da je Srbija vrlo atraktivno odredište za strane investicije.\n"Nakon obilježavanja pola vijeka od početka proizvodnje Coca-cole u Srbiji, nakon kontinuiranog rasta i osvajanja prestižnog Endru David kupa za najuspješniju poslovnu operaciju, sigurni smo da je naš tim spreman da podrži ovu važnu odluku kompanije da zakorači u kategoriju grickalica i konditorskih proizvoda", naveo je on.\nAtanasov je kazao da kompanija Coca-cola ima cilj da ostane integralni dio lokalne zajednice u kojoj posluje i da nastavi da razvija svoje poslovanje u Srbiji.\nKompanija "Bambi" je jedan od vodećih domaćih proizvođača konditorskih proizvoda iz Požarevca. Brendovi te kompanije su Bambi, Plazma, Wellness, Zlatni pek, Još (Josh).\nDošla iz Jugoslavije bez ičega, danas nadgleda američki financijski sistem\nSSS BiH: Preventivno zaštititi radnike na visokim temperaturama zraka


Suzana Bogdanovič Archives - MediaSfera\nMediaSfera Piše: Suzana Bogdanović Foto: Suzana Bogdanović Da li ste znali da svakodnevna, uglavnom ženska priča, sezonski prelazi iz faze u fazu? Da, baš tako. Evo, ovih...\nMediaSfera Piše: Suzana Bogdanović 3D photo: Petar Maksimović Izvrnusmo se na postavu. Nalik na žensku tašnu, u kojoj uvek ima svega...\nMediaSfera Piše: Suzana Bogdanović Foto: Suzana Bogdanović Visila je tu godinama. Zakačena na poslednjem klinu, zakucanom bez ikakve...\nMediaSfera Piše: Suzana Bogdanović Foto: Suzana Bogdanović Povremeno mi se dogodi flešbek… Specifičan miris, pokret, scena, vrati...\nMediaSfera Piše: Suzana Bogdanović Foto: Suzana Bogdanović U tom momentu mi je u glavi bio haos. Pokušavala sam da rasporedim po...


U ponedeljak protest studenata Medicinskog fakulteta | TV KANAL 9 NOVI SAD\nNaslovna EMISIJE U ponedeljak protest studenata Medicinskog fakulteta\nU ponedeljak protest studenata Medicinskog fakulteta\nVIDEO K9: Studenati Medicinskog fakulteta u Novom Sadu najavili su za ponedeljak proteste zbog rešenja koje je Ministarstvo prosvete uputilo o izboru dekana ove ustanove.\nMinistarstvo prosvete naložilo je krajem februara Medicinskom fakultetu da ponovo sprovede izbor dekana, a odluku kojom je prof. dr Snežana Brkić na tu funkciju reizabrana sredinom prošle godine stavi van snage.\nRevoltirani ovom odlukom, studenti ovog fakulteta najavili su protest u ponedeljak 18. marta u 14 časova na platou ispred Medicinskog fakulteta, na kojem će im se, kako kažu, priključiti i njihovi profesori.\n“Na tim izborima sadašnji kolegijum dekana dobio je podršku većine i nastavnika i apsolutnu podršku studenata i nenastavnog osoblja. Međutim, što svima bode oči, to je da, kao u nekoj eri demokratije, vi imate situaciju da nije bitno šta misle većina članova određene institucije, nego da je nešto drugo ipak bitnije”, rekao je David Ivanov ispred Studentskog parlamenta Medicinskog fakulteta.\nSnežana Brkić je, podsetimo, za dekanicu Medicinskog fakulteta reizabrana na sednici Saveta fakulteta 2. jula prošle godine, na prvom zasedanju tog tela na kojem je uspostavljen kvorum nakon nekoliko neuspešnih sednica. Međutim sada, posle 8 meseci, Pokrajina i Vlada menjaju odluku sa ove sednice.\n“Posle nekoliko sednica gde nismo imali kvorum za održavanje, jer znate, kada su ovakve odluke u pitanju nije dovoljna da bude većina ukupnog broja, odnosno 50 plus jedan član, nego 2/3 većina i te sednice smo imali tu potrebnu većinu. Neposredno pre nego što je trebalo da počne glasanje, jedan član je napustio sednicu misleći da on time oduzima kvorum i da će zaustaviti izbor za dekana, što se nije desilo”, naveo je Ivanov.\nOn je podsetio da dekana bira i razrešava Savet fakulteta, koji čine predstavnici nastavnog i nenastavnog osoblja, predstavnici osnivača, četiri studenta i direktor Kliničkog centra Vojvodine.\nStudenti, prema njegovim rečima, zahtevaju, da odluka nadležnog Pokrajinskog sekretarijata, koju je kasnije potvrdilo i Ministarstvo prosvete, bude poništena i da bude ispoštovana odluka Saveta. U suprotnom, najavljuju proteste do ispunjenja ovih zahteva.\n“Vidimo da je ovo jedini način da privučemo pažnju javnosti i da ukažemo na stvari koje su se dešavale i da onda se pokuša doći do nekog rešenja, jer smatramo da smo mi sada, studenti, jedini koji to možemo da rešimo i da smo mi centralni i treba da budemo centralna tema jednoj visokoškolskoj instituciji, fakultetu, pokrajinskom sekretarijatu, a vidimo da to poslednjih meseci svakako nismo”, kazao je Ivanov.\nIvanov je istakao da njihovi protesti nemaju političku pozadinu, nego isključivo predstavljaju borbu studenata da se njihove i odluke njihovih profesora poštuju, kao i da neće dozvoliti da, kako je naveo, “oni koji nisu ni kročili na njihov fakultet, budu ti koji će odlučivati o njihovoj budućnosti”.\nPrethodni tekstSvakodnevno PLIVANJE odlično troši KALORIJE!\nSledeći tekstSimonović podneo ostavku na sve funkcije. SZS: To ga neće osloboditi odgovornosti za za pokušaj ubistva


I Evropski parlamentarci prepoznaju dubinu krize u kojoj se Crna Gora našla – СНП\nI Evropski parlamentarci prepoznaju dubinu krize u kojoj se Crna Gora našla\nНема коментара на I Evropski parlamentarci prepoznaju dubinu krize u kojoj se Crna Gora našla\nOvih dana je pitanje vjerskih sloboda i crkvene imovine u Crnoj Gori dobilo i svoju internacionalnu notu.\nNaime, nekoliko poslanika Evropskog parlamenta zatražilo je od komesara EU za proširenje i susjedsku politiku Olivera Varheljija i visokog predstavnika EU za spoljnu politiku Žosepa Borela da reaguju povodom usvajanja spornog Zakona o slobodi vjeroispovijesti u Crnoj Gori.\nEvropski poslanici iz Češke, Italije i Francuske su zatražili reakciju evropskih zvaničnika zbog namjere crnogorske vlasti da nacionalizuje crkvenu imovinu. Češki socijaldemokrata Tomaš Ždehovski čak je zatražio od Varheljija da se izjasni da li će zbog nastale situacije razmotriti suspenziju pregovora o pridruživanju Crne Gore Evropskoj uniji.\nŽdehovski je ukazao na to da hiljade građana već mjesecima protestuju na ulicama crnogorskih gradova, a da su svjetski mediji to uglavnom prećutali. On je istakao da crnogorska vlast pokušava da oduzme imovinu Srpskoj pravoslavnoj crkvi kako bi prekinula poslednju vezu te zemlje sa Srbijom.\nČeški poslanik smatra da je mišljenje Venecijanske komisije o zakonu dvosmisleno i da ostavlja prostor za nagađanja, kao i da bi nacionalizacija imovine SPC postavila „opasni presedan koji bi državne vlasti Kosova mogle da iskoriste za nacionalizaciju stotina nevjerovatno važnih spomenika nesporne vrijednosti“.\nSličnog je mišljenja i francuski poslanik Tijeri Marijani koji smatra da vlast želi „da ugrabi imovinu velikog broja crkava, što je provokacija bez presedana“. On ističe da Crkva o tome nije konsultovana i upozorava da „stotine hiljada Srba u zemlji živi u stalnom strahu od sve ozbiljnije diskriminacije“.\nMarijani napominje da se sveštenici prebijaju i novinari zatvaraju, da situacija svakim danom postaje sve komplikovanija, i postavlja pitanje da li će EU braniti vjersku slobodu u Crnoj Gori.\nSocijalistička narodna partija će ostati dosljedna i istrajna u borbi za odbranu svetinja i za povlačenje nakaradnog Zakona čija je namjera bila dodatna podjela pravoslavnog bića Crne Gore.\nDrago nam je što i evropski parlamentarci prepoznaju dubinu krize u kojoj se naša zemlja našla zbog neodgovornosti i osionosti vladajuće klike. Zahvalni smo što ovo pitanje stavljaju na dnevni red evropske politike i što brinu o pravima vjerujućih ljudi i Mitropolije crnogorsko-primorske.\nNjihovo oglašavanje je još jedna potvrda naše teze da je vlast ovim potezom učinila grubo kršenje osnovnih ljudskih, imovinskih i brojnih drugih prava. Nadamo se da će uskoro i cijela Evropska unija dobiti pravi uvid u situaciju u Crnoj Gori i da će sagledati u kakvom se položaju nalazi narod čija je želja jedino da nastavi da se moli Bogu pod krovovima crkava koje su naši preci gradili.\n← U Bijelom Polju organizovan tradicionalni osmomartovski koktel → Полиција и даље у сукобу са тробојкама: Овог пута на удару потпредсједник ОО СНП Никшић


Sve publikacije, Sporazum o trgovini oružjem: zreo za potpisivanje ili zreo za otpisivanje?\nVaša lokacija / Beogradski centar za bezbednosnu politiku / Publikacije / Sve publikacije / Sporazum o trgovini oružjem: zreo za ... /\nBroj preuzimanja: 1332\nNajnovija članica istraživačkog tima BCBP Katarina Đokić analizira šta je trebalo da postigne međunarodni sporazum o trgovini naoružanjem, kako je tekao proces pregovora o sporazumu i pod kojim uslovima bi mogao da se usvoji i implementira. Tekst prikazuje i dosadašnja iskustva u regulisanju konvencionalnog naoružanja.\nMalo zapažena u našim medijima bila je konferencija održana u sedištu Ujedinjenih nacija jula 2012. godine sa ciljem usvajanja sporazuma o regulisanju međunarodne trgovine konvencionalnim naoružanjem.\nSporazum je trebalo da uvede kriterijume kojima bi se zemlje članice rukovodile pri izvozu ili dozvoljavanju tranzita naoružanja u druge zemlje.\nPredloženi kriterijumi uključivali su i mogućnost da se izvezeno naoružanje u zemlji uvoza koristi za kršenje ljudskih prava i međunarodnog humanitarnog prava (MHP).\nPrema nacrtu sporazuma, potpisnice bi pri donošenju odluke o izvozu takođe trebalo da razmotre mogućnost da ono završi na crnom tržištu i/ili doprinese (daljoj) destabilizaciji zemlje koja oružje kupuje.\nMnogi bi se složili da, s obzirom na ovolike ambicije, ne iznenađuje što sporazum nije usvojen. To, ipak, ne mora predstavljati i kraj priče o pokušaju međunarodnog regulisanja trgovine konvencionalnim naoružanjem.\nGrupa od devedeset zemalja razočaranih zbog neusvajanja sporazuma potpisala je neposredno nakon završetka konferencije izjavu u kojoj izražava žaljenje što sporazum nije usvojen i odlučnost da se on usvoji „što je pre moguće“.\nPostavlja se pitanje koliko je realno očekivati da bi se takav sporazum mogao usvojiti u skorijoj budućnosti. Čak i ako se on usvoji, postoje značajne nedoumice u vezi sa mogućnostima njegove implementacije.\nKopletnu analizu možete preuzeti u prilogu.


NATO: Zalažemo se za poštovanje granica na Balkanu - Politika - Dnevni list Danas\nPočetna » Politika » NATO: Zalažemo se za poštovanje granica na Balkanu\nZvaničnici Alijanse za Danas o tvrdnjama albanskog premijera\n4Piše: Marija Stojanović 11. januara 2019. 11.32 Izmenjeno: 11.33\nBudućnost Balkana počiva na toleranciji, dijalogu, uzajamnom uvažavanju i razumevanju između zajednica ovde u regionu. U tom kontekstu, poštujemo napore Albanije da izgradi odnose sa svojim susedima, naveli su za Danas u centrali NATO u Briselu, odgovarajući na pitanje da li NATO podržava ukidanje granica između Kosova i Srbije, koje zagovara albanski premijer Edi Rama.\nSagovornik iz Alijanse ističe da „NATO ostaje posvećen bezbednosti i stabilnosti Kosova, posredstvom naše KFOR mirovne misije, koja dejstvuje pod mandatom UN, i nastavlja svoju misiju obezbeđivanja bezbednog okruženja i garantovanja slobode pokreta, na dobrobit svih zajednica na Kosovu, koliko god je to potrebno, i putem naše pune podrške dijalogu Beograd-Priština, pod posredstvom EU, čiji cilj je normalizacija odnosa između Kosova i Srbije“.\nU centrali Alijanse nisu želeli da komentarišu odluku kosovskih vlasti da 2019. proglase „godinom NATO-a“, u znak obeležavanja dvadesetogodišnjice NATO bombardovanja Srbije, koje kosovski Albanci smatraju prekretnicom za dobijanje „nezavisnosti Kosova“. Kako nam je rečeno u sedištu NATO, „za sva pitanja na tu temu obratite se kosovskim vlastima za bilo kakav komentar“.\nPojedine diplomate sa Zapada tvrde da je NATO-u, uključujući generalnog sekretara Alijanse Jensa Stoltenberga, stalo da rešenje za kosovsko pitanje bude pronađeno u što skorije vreme. „NATO i dalje smatra Balkan buretom baruta, pa želi da se što pre postigne sporazum o Kosovu. Stoltenbergu ističe mandat naredne godine, i normalno je da bi želeo da okonča službu u Alijansi uspešnom pričom, kao što je postizanje sporazuma Beograda i Prištine“, ističu naši izvori. Sagovornici Danasa podsećaju i da kosovske vlasti neprestano naglašavaju da žele dogovor sa Srbijom između ostalog i da bi se Kosovo „pridružilo NATO-u“.\nAlijansa je, podsetimo, izrazila žaljenje što je proteklog meseca sprovedena transformacija bezbednosnih snaga Kosova u vojsku, ukazujući da je ta odluka „došla u pogrešno vreme“, ali nije sprečila takav razvoj situacije.\nKoha ditore: Tramp priprema potpisivanje sporazuma\nPredsednik SAD Donald Tramp priprema ceremoniju potpisivanja sporazuma o normalizaciji odnosa između predsednika Kosova Hašima Tačija i Srbije Aleksandra Vučića, objavio je juče prištinski list Koha ditore. Ovome je prethodio susret predsednika Tačija sa američkim ambasadorom Ričardom Grenelom u Berlinu, o kojem javnost nije informisana, kao ni pregovaračka ekipa i Vlada Kosova, dodaje Koha ditore, a prenosi agencija Beta. Poznavaoci tog procesa ocenjuju da je do uključivanja SAD i Rusije u postizanju sporazuma došlo zbog složenog procesa dijaloga. Kosovski politikolog Krenar Šalja ističe da su šanse za postizanje sporazuma ravne nuli, ako se te velike sile ne dogovore. U decembru je predsednik SAD Tramp uputio pisma predsednicima Kosova i Srbije i istakao mogućnost da se sa Tačijem i Vučićem sastane u Beloj kući u slučaju da postignu dogovor.\nBalkan, granice, NATOBrisel\n11. januara 2019. u 11.46\nNATO pakt je 1994 godine napao Zaštićenu zonu UN Krajinu i učestvovao sa hrvatskim ustašama u zločinu nad ciivilima. Na taj način je taj savez postao obična zločinačka organizacija kojoj je odavno istekao rok upotrebe.\n11. januara 2019. u 12.13\nOdlicno, to znaci da NATO ne priznanje nikakve samoproglasene granice nekakve samoproglasene „drzave kosova“ nego postuje granice Srbije cime postuje i R1244 UN-a, odluke Badinterove komisije o tome da republicke postaju medjudrzavne granice, da postuju Zavrsni akt iz Helsinkija o nepovredivosti granica. Dobra vest.\n11. januara 2019. u 12.56\nMa da, postovali ste ih i devedesetih…\n11. januara 2019. u 13.52\nBravo NATO,tako je (fokus na naslov): znači,Kosovo i Metohija su u sastavu Srbije!